Tahap & Dua Jenis Kanser Payudara Yang Ditakuti Kaum Hawa, Anda WAJIB Tahu Ini

Pernah tak anda mengalami sakit payudara sebelah kiri atau di sebelah kanan? Jika ya, anda harus terus membaca artikel dan perkongsian kami ini.

Kanser payudara boleh bermula di mana-mana bahagian payudara sama ada di kawasan lobul, saluran susu ataupun di sekitar tisu payudara. Kanser payudara mempunyai jenis dan tahap yang tersendiri. Jenis kanser payudara boleh dibahagikan kepada dua jenis iaitu invasif dan juga tidak invasif.

Untuk mendapatkan lebih banyak info tentang Kanser Payudara, sila dapatkannya
di sini.

Kanser payudara jenis invasif

Kanser payudara jenis invasif
 (Invasive breast cancer
 -IDC)

Kanser payudara yang telah merebak ke kawasan payudara hingga mengalami sakit payudara sebelah kiri dan kanan yang di kenali sebagai
invasive breast cancer
 ataupun IDC.

Ada dua jenis IDC iaitu
invasive ductal carcin
oma dan
invasive lobular carcinoma
. Dua jenis kanser ini adalah antara yang paling mudah merebak dan menjangkiti organ lain serta pesakit akan mengalami sakit payudara sebelah kiri dan kanan.

Triple-negative breast cancer
 (TNBC)

Kanser payudara jenis ini merangkumi 10 – 15 peratus daripada keseluruhan kes kanser. Terma triple negative breast cancer bermaksud sel kanser jenis ini tidak mempunyai sebarang reseptor estrogen ataupun progesterone dan tidak menghasilkan protein yang dikenali sebagai HER2.

Kanser jenis ini merebak dengan sangat pantas. Tambah lagi, rawatan untuk kanser jenis TNBC juga masih lagi kurang dan kesannya juga antara yang paling teruk jika dibandingkan dengan kanser jenis lain.

Disebabkan kanser jenis ini tidak mempunyai reseptor yang disebutkan tadi, rawatan yang biasa dilakukan seperti
rawatan hormon dan juga penggunaan ubat-ubatan
 akan jadi tidak berkesan.

Kanser payudara jenis inflamasi
(Inflammatory breast cancer –
IBC)

Kanser payudara jenis ini merupakan kanser yang agresif dan boleh merebak dengan cepat. Sel kanser ini berupaya untuk menembusi kulit dan juga saluran limfa yang berada di sekitar payudara.

Oleh itu, kanser jenis ini selalunya akan menghasilkan tumor ataupun ketulan yang boleh dirasai dengan tangan.

Inflammatory breast cancer
merupakan sejenis kanser yang jarang berlaku dan hanya merangkumi 1 – 5% sahaja daripada keseluruhan kes kanser payudara.

Simptom
 yang dialami oleh pesakit IBC adalah disebabkan oleh halangan pada kawasan saluran limfa pada kulit payudara. Ini menyebabkan payudara tersebut nampak kemerah-merahan.

Sebuah kajian yang dilakukan pada tahun 2008 menyatakan bahawa individu yang obes lebih berisiko untuk menghidap IBC.

Baca juga:

Tanda Kanser Payudara Yang Selalu Dan Jarang Berlaku, Orang Perempuan Kena Tahu Ini

Diagnosis Kanser Payudara Yang Patut Anda Tahu, Jangan Biarkan Kanser Makin Melarat

Kanser payudara jenis tidak invasif

Ductal carcinoma in situ
 (DCIS)

Ductal carcinoma in situ atau DCIS bermaksud kanser tersebut bermula pada bahagian saluran susu di payudara.

Disebabkan kanser ini merupakan jenis yang tidak invasif, sel kanser tidak merebak ke luar bahagian saluran susu. Oleh itu, DCIS merupakan salah satu jenis kanser payudara mempunyai peratusan yang tinggi untuk dirawat.

Hampir kesemua pesakit yang dikesan mempunyai DCIS boleh dirawat. Walau bagaimanapun, jika dibiarkan, DCIS boleh bertukar menjadi invasif dan bertindak menjangkiti sel lain.

Paget disease of the breast

Penyakit Paget ialah salah satu jenis kanser yang amat jarang berlaku. Sel kanser akan berkumpul di sekitar kawasan puting dan mengakibatkannya jadi
bersisik, gatal, dan kemerah-merahan.

Kurang daripada 5% pesakit kanser payudara akan alami Paget’s disease. Kanser jenis ini akan menjangkiti kawasan saluran susu terlebih dahulu sebelum merebak pada bahagian areola.

Angiosarcoma

Angiosarcoma
 merupakan sejenis kanser yang bermula daripada sel yang melapisi bahagian saluran darah ataupun nodus limfa di sekitar payudara.

Kanser jenis ini selalunya merupakan kesan daripada
terapi radiasi
 yang pernah pesakit alami sebelum ini. Angiosarcoma boleh menyerang pesakit kanser walaupun selepas 8 hingga 10 tahun mengalami rawatan
terapi radiasi
.

Angiosarcoma merupakan kanser yang amat jarang terjadi. Ia juga mampu tersebar dan membesar dengan pantas.
Rawatan
 yang diberikan kepada pesakit angiosarcoma ialah dengan melakukan
pembedahan untuk membuang payudara (mastectomy).

Phyllodes tumor

Phyllodes tumor
 merupakan sesuatu yang amat jarang terjadi dan hanya merangkumi 1% daripada kesemua kes kanser payudara. Nama
phyllodes
 merujuk kepada istilah Greek yang bermaksud ‘seperti daun’.

Pesakit
phyllodes tumor
 akan mengalami tumor yang tumbuh menyerupai bentuk daun. Tumor jenis ini selalunya merebak dengan pantas, namun ia jarang menjangkiti bahagian luar payudara.

Jenis sakit payudara sebelah kiri dalam kalangan lelaki

Kanser payudara di kalangan lelaki berlaku kurang daripada 1% daripada bilangan keseluruhan kes kanser payudara. Walau bagaimanapun, kesakitan ini tidak spesifik hanya pada kawasan dada sebelah kiri. Ia boleh berlaku pada mana-mana kawasan dada.

Walaupun ramai yang anggap lelaki tidak mempunyai payudara, namun sebenarnya lelaki mempunyai tisu payudara yang sama seperti perempuan. Apa yang membezakannya ialah tisu tersebut kekal pejal dan kecil dalam kalangan kaum Adam.

Disebabkan bilangan kes kanser payudara dalam kalangan lelaki amat sedikit, sukar untuk pakar melakukan kajian dengan lebih mendalam.

Antara faktor risiko sakit payudara sebelah kiri dan kanser payudara dalam kalangan lelaki:

Lelaki yang berumur 68 tahun ke atas lebih mudah mendapat kanser payudara.

Tahap estrogen yang tinggi – Lelaki boleh mengalami masalah ini jika mereka mengambil ubat hormon, obes ataupun terdedah dengan estrogen yang berada di sekeliling mereka.

Baca juga:

Cara Mencegah Kanser Payudara, Ubah Gaya Hidup Anda Bermula Sekarang

Ambil Tahu Tentang
Rawatan
 Kanser Payudara, Buat Persediaan Dengan Lebih Awal

Tahap kanser payudara

Kanser payudara mempunyai 5 tahap yang berbeza. Setiap tahap ini ditentukan oleh jenis atau karakter kanser tersebut. Tahap kanser akan membantu anda dan doktor untuk:

Menentukan
punca kanser
 tersebut dan kesannya

Menentukan
rawatan
 yang terbaik untuk pesakit

Mencadangkan jika ada
ujian klinikal
 yang sesuai kepada pesakit

Kanser payudara tahap 0 bermaksud kanser tersebut masih lagi tidak merebak dan berada di lokasi asal manakala kanser tahap 4 bermaksud kanser tersebut telahpun merebak keluar daripada kawasan payudara dan telah menjangkiti organ lain.

Tahap 0

Tahap 0 menandakan bahawa kanser masih lagi berada dalam kawasan payudara dan belum lagi merebak ke kawasan lain.

Sebagai contoh, pesakit boleh menghidap kanser DCIS (ductal carcinoma in situ) yang merupakan sejenis kanser yang tidak invasif.

Tahap 1

Tahap 1 menandakan kanser payudara sudah mula merebak ke bahagian tisu yang berdekatan. Kanser payudara tahap 1 kemudiannya dibahagikan kepada dua bahagian:

Tahap 1A
 – Tumor bersaiz 2 sentimeter dan kanser masih lagi tidak merebak ke luar kawasan payudara. Tidak ada jangkitan pada bahagian nodus limfa.

Tahap 1B
 – Tidak ada tumor dalam kawasan payudara, tetapi ada gumpalan kecil sel kanser yang lebih besar daripada 0.2 milimiter (mm) tetapi lebih kecil daripada 2 mm. Ketulan ini mungkin berada dalam kawasan nodus limfa.

Ataupun, ada tumor dalam kawasan payudara yang lebih kecil daripada 2 cm, tetapi dalam masa yang sama ada ketulan kecil sel kanser yang lebih besar dalam lingkungan 0.2 hingga 2 mm dalam kawasan nodus limfa.

Walaupun begitu, jika kanser tersebut merupakan sejenis kanser yang mempunyai reseptor-positif-estrogen ataupun reseptor-positif-progesteron, kanser tersebut akan diklasifikasikan sebagai tahap 1A.

Tahap 2

Tahap 2A
– Tumor bersaiz lebih kecil daripada 2 mm dan telah merebak ke 1 – 3 nodus limfa yang berdekatan atau ia bersaiz dalam lingkungan 2 – 5 cm dan tidak merebak ke nodus limfa.

Tahap 2B
 – Tumor bersaiz antara 2 cm hingga 5 cm dan telah merebak ke bahagian
axillary lymph node
atau bersaiz antara 2 cm hingga 5 cm tetapi telah merebak ke nodus limfa yang terletak dekat dengan tulang dada atau tumor lebih besar daripada 5 cm tetapi masih belum merebak

Tahap 3

Tahap 3A
 – Kanser telahpun merebak ke 4-9
axillary lymph nodes
 atau telah menyebabkan nodus limfa membengkak. Tumor asal bagi tahap 3A boleh terdiri daripada apa-apa saiz.
Tahap 3A juga menandakan bahawa tumor telah membesar lebih daripada 5 cm dan telah menjangkiti 1 -3 nodus limfa berdekatan tulang dada.

Tahap 3B
 – Tumor telahpun muncul pada bahagian dada/kulit dan mungkin telah menjangkiti sekurang-kurangnya 9 nodus limfa.

Tahap 3C
– Sel kanser ditemui di dalam 10 atau lebih di
axillary lymph nodes
 atau telah merebak ke nodus limfa atas tulang selangka atau telah merebak ke nodus limfa berdekatan tulang dada.

Tahap 4

Kanser tahap 4 boleh terdiri daripada tumor pelbagai saiz. Namun, sel kanser tersebut haruslah telahpun merebak ke nodus limfa yang lain serta menjangkiti organ yang terdekat.


Apa Yang Anda Perlu Tahu Mengenai Asma Alahan

Alahan adalah tindak balas badan yang terlalu sensitif kepada bahan asing yang mungkin tidak berbahaya sama sekali. Bahan ini dipanggil alergen atau antigen. Apabila terdedah kepada alergen ini, sistem imun tubuh menjadi sensitif, melalui reaksi alahan, sehingga menghasilkan bahan kimia yang menyebabkan keradangan. Reaksi alahan boleh berlaku di kebanyakan bahagian badan termasuk sistem pernafasan yang boleh menyebabkan Asma Alahan.

Apakah itu Asma Alahan?

Jika anda mempunyai asma alahan, saluran pernafasan anda lebih sensitif kepada alergen tertentu. Sebaik sahaja mereka memasuki badan anda, sistem imun tubuh anda bertindak berlebihan. Otot-otot di sekitar saluran udara anda menjadi tegang. Sistem pernafasan menjadi meradang dan dari masa ke masa dan dibanjiri dengan mukus tebal.

Sama ada anda mempunyai asma alahan atau asma tanpa alahan, simptom-simptom pada umumnya sama. Anda mungkin mengalami:

Batuk

Nafas berdehit
(wheeze)

Sesak nafas

Bernafas dengan laju

Rasa dada anda menjadi ketat

Bahan manakah yang boleh menyebabkan alahan?

Dengan kata lain, apakah jenis bahan yang boleh menjadi alergen?

Mana-mana bahan boleh menjadi alergen, jika badan menjadi sensitif dan bertindak balas. Walau bagaimanapun, sesetengah bahan, disebabkan mekanisme kusus fisiologi-kimia, menjadi lebih berkemungkinan menjadi alergen berbanding yang lain. Sebagai contoh, debunga dari banyak tumbuh-tumbuhan, habuk, bijirin, berjerudung, dan sebagainya.

Bagaimana untuk mencegah asma alahan?

Elakkan alergen daripada alam sekitar. Pesakit dengan asma alahan hendaklah mengelakkan pendedahan dengan debunga dan kulat, atau sebarang bahan yang boleh menyebabkan anda mengalami alahan;

Semua alergen di dalam rumah, seperti kotoran dan bulu haiwan, harus dielakkan.

Elakkan pendedahan kepada alergen tertentu seperti pendedahan kepada asap dan minyak wangi.

Perubahan mendadak dalam suhu dan pencemaran alam sekitar boleh menyebabkan kesan tidak spesifik pada pesakit dengan rinitis alahan;

Elakkan tekanan, perangsang dan kurangkan penggunaan aspirin.

Pesakit dengan asma alahan perlu berhati-hati dengan perubahan cuaca.

Pastikan hidung anda bersih. Bersihkan hidung anda dengan air suam atau air garam (saline water 0.9%) dengan kerap.

Elakkan asap rokok.

Ubat-ubatan

Penggunaan ubat-ubatan untuk rawatan asma alahan biasanya merupakan kaedah yang paling biasa digunakan. Ubat-ubatan yang ditetapkan untuk rawatan asma alahan termasuklah:

Antihistamin yang menghalang pembebasan atau sintesis bahan-bahan kimia disebabkan alergen, semburan hidung,  Corticosteroids untuk episod akut dan teruk.

Imunoterapi digunakan apabila dua rawatan untuk asma alahan tidak berkesan. Ini adalah kaedah yang digunakan untuk pesakit dengan pemberian dos terapeutik yang ditingkatkan secara berperingkat untuk mencapai hipersensitiviti, iaitu, untuk mengurangkan simptom pendedahan semula jadi kepada alergen yang sama. Terapi imun adalah satu-satunya cara merawat punca alahan.


Mulakan Hari Anda Dengan Segar dan Bersemangat!

Seluruh hari anda bergantung kepada permulaannya, iaitu seawal anda membuka mata selepas tidur. Mendapatkan permulaan yang segar merupakan satu cabaran buat ramai orang. Bagaimana ingin mulakan hari dengan baik? Jom ikuti tip berikut.

1. Terus bangun dari katil

Sebaik sahaja anda membuka mata, jangan berlengah lagi atau berfikir untuk tidur beberapa minit lagi. Tambahan 5 minit tidur itu boleh bertukar menjadi sejam. Terus bangun dan tinggalkan katil. Tanpa anda sedar, rasa mengantuk akan hilang.

2. Kemas katil selepas bangun

Katil yang tersusun dan dikemas rapi akan memberi isyarat kepada otak anda bahawa ia bukan masa untuk tidur. Jika semuanya masih bersepah, kecenderungan untuk tidur akan bertambah. Tambahan pula, aktiviti mengemas katil itu sendiri akan membuat diri lebih aktif dan menghilangkan rasa mengantuk.

3. Rancang hari anda

Memikirkan apa yang ingin dilakukan di waktu pagi sahaja boleh mengundang rasa mengantuk. Sebelum tidur, pastikan sudah ada perancangan untuk keesokan hari. Jadi, selepas sahaja bangun anda sudah jelas apa yang ingin dilakukan.

4. Tidur dan bangun pada waktu yang sama

Jadual tidur yang teratur sangat penting bagi memastikan jam badan anda stabil. Hormon seperti melatonin, tiroid, dan kortisol ialah antara yang mengawal kitaran tidur dan bangun anda. Jika waktu tidur sering berubah, kadar hormon ini menjadi tidak stabil dan badan tidak akan mendapatkan rehat yang cukup. Tidur lebih jam di hujung minggu tidak akan membantu membayar hutang tidur anda sepanjang minggu.

5. Lakukan senaman di pagi hari

Walaupun senaman mengeluarkan peluh dan membuatkan badan letih, ia sebenarnya menambah tenaga dengan meningkatkan kadar metabolisme serta membuatkan badan aktif. Mengantuk? Keluarkan sedikit peluh!

6. Bayangkan itu ialah hari terakhir anda

Seseorang akan lebih menghargai seseuatu setelah kehilangannya. Cuba bayangkan jika hari ini ialah hari terakhir anda hidup, sudah tentu anda akan lebih bersemangat untuk melakukan banyak perkara. Hakikatnya, kita memang tidak tahu bila ajal akan tiba. Mungkin hari ini? Tiada siapa yang pasti.

Jom jadikan hidup ini lebih produktif. Mulakan hari anda dengan segar dan bersemangat!


Anak Mengadu Sakit Gigi Sebab Berlubang? Ini Cara Mencegah Gigi Anak Rosak

Alamak! Gigi anak berlubang dan rosak? Apakah punca gigi berlubang yang mungkin tidak anda sedari? Jom selidiknya dan ketahui cara pencegahannya.

Masalah gigi anak berlubang

Dental caries
 atau lebih mudah dipanggil sebagai masalah gigi berlubang merupakan antara masalah normal yang boleh berlaku kepada sesiapa sahaja, tidak kira individu dewasa mahupun kanak-kanak.

Tetapi, masalah ini lebih kerap dialami oleh kanak-kanak, khususnya mereka yang menyusu botol. Pastinya ia mendatangkan kebimbangan dalam kalangan ibu bapa jika anak anda mengalami masalah gigi berlubang, bukan?

Cara cegah  gigi anak berlubang

Ilmu mengenai penjagaan gigi adalah sangat penting
. Jadi perkara pertama sekali adalah untuk memastikan bahawa anda juga mementingkan aspek penjagaan gigi dan kesihatan oral anda
 terlebih dahulu.

Bagaimana gigi berlubang terjadi? Masalah ini boleh berlaku apabila bakteria dalam plak memetabolisma karbohidrat, yang akhirnya menghasilkan asid yang mengurangkan pH dalam rongga mulut.

Asid ini bertindak ‘mencairkan’
(demineralization
) struktur gigi anda. Maka terjadilah gigi berlubang.

Berikut adalah antara beberapa tip untuk mencegah gigi berlubang yang boleh anda amalkan:

1. Penjagaan awal

Sama ada anda memilih untuk menyusukan bayi anda secara eksklusif ataupun menggunakan susu botol, adalah penting untuk anda memberikan perhatian dalam aspek penjagaan gigi bayi anda dengan baik. Ini boleh elakkan punca gigi berlubang.

Awal kelahiran hingga usia 12 bulan
 – lap mulut dan gusi bayi anda dengan perlahan-lahan menggunakan kain lap yang bersih. Sekiranya gigi pertama bayi anda sudah kelihatan, anda boleh menggunakan berus gigi bayi yang lembut.

12 hingga 36 bulan
 – beruskan gigi anak anda 2 kali sehari selama 2 minit. Gunakan sedikit ubat gigi berfluorida sehinggalah anak anda berusia 3 tahun. Sebaiknya berus gigi anak anda selepas sarapan pagi dan sebelum tidur.

2. Tiada susu botol

Sememangnya sudah menjadi kebiasaan ibu bapa untuk membenarkan anak tidur sambil menyusu botol.

Tahukah anda perbuatan ini bukan sahaja meningkatkan risiko masalah gigi kepada anak anda, tetapi turut mendedahkan anak anda kepada masalah jangkitan telinga dan tersedak?

3. Bukan pengganti puting

Terdapat sesetengah ibu bapa yang memilih untuk memberikan anak mereka menghisap botol susu bagi
menggantikan penggunaan puting
, kerana menyangka ia adalah lebih baik berbanding puting.

Jangan pernah menggunakan botol susu sebagai pengganti kepada puting bagi penggunaan tempoh waktu yang panjang. Sekiranya anak anda masih mahukan botol susu, sebaiknya isi botol dengan air kosong sahaja.

4. Cawan biasa

Sebolehnya, apabila anak anda mencapai usia seawal setahun, cuba untuk melatihnya minum menggunakan cawan minum yang biasa. Mengajar anak untuk minum dengan cawan biasa dapat mengelakkan kecenderungan cecair daripada terkumpul di sekitar gigi.

5. Air kosong

Sekiranya anak anda sudah terbiasa dengan tabiat untuk menghisap botol susu untuk tempoh yang panjang, terutamanya ketika waktu hendak tidur atau dalam perjalanan jauh di dalam kereta, pastikan anda hanya mengisinya dengan air kosong.

Elakkan daripada memberikan air manis mahupun susu.

6. Hadkan makanan manis

Sama ada individu dewasa mahupun kanak-kanak, pasti tidak menolak makanan manis, bukan? Sudah tentu ia boleh menjadi punca gigi berlubang.

Hadkan jumlah pengambilan makanan manis untuk dimakan oleh anak anda, seperti gula-gula, biskut, kerepek kentang dan segala makanan yang tinggi kandungan gula.

7. Jus buah-buahan

Jus segar yang diperah daripada buah-buahan
sememangnya baik. Tetapi
American Academy of Pediatrics
 (AAP) tidak mengesyorkan pemberian jus kepada bayi di bawah usia 6 bulan.

Jika ingin memberikan jus bagi anak anda yang berusia di antara usia 6 hingga 12 bulan, hadkan kepada 4 auns sehari dan perlu dicampurkan air, dengan kiraan separuh air dan separuh jus.

Untuk kanak-kanak berusia 1 hingga 6 tahun pula, pemberian jus perlu dihadkan dalam jumlah 4 hingga 6 auns sehari.

8. Hindari produk pemutihan

Terdapat kajian yang mengkaji mengenai kesan
penggunaan produk pemutihan
 kepada kanak-kanak.

Tetapi apa yang pasti, penggunaannya produk seperti itu cenderung menyebabkan gigi anak anda menjadi nipis dan mendatangkan kesan tindak balas yang berbeza berbanding kesannya kepada enamel gigi kekal.

Sebaiknya elakkan sebarang produk pemutihan bagi kanak-kanak di bawah usia 12 tahun.

9. Rawatan berkala

Sebaiknya biasakan anak anda untuk berjumpa dengan doktor gigi. Ia boleh dimulakan seawal ketika anak anda berusia 12 bulan
.

Langkah penjagaan elak gigi anak berlubang

Masalah berkaitan gigi seperti gigi berlubang mahupun gigi reput boleh dicegah daripada berlaku kepada anak-anak anda.

Cara yang paling penting adalah dengan memastikan langkah penjagaan yang betul diamalkan bagi mencegah sebarang kerosakan daripada berlaku.

Jangan ambil mudah soal penjagaan gigi anak-anak anda. Mulakan seawal mungkin. Dengan langkah penjagaan yang betul, gigi anak anda akan dapat tumbuh dengan sihat dan baik.


Bimbang Kalau COVID-19 Belum Pulih Sepenuhnya Lagi, Ini 7 Cara BIJAK Nak Terangkan Kepada Anak

Untuk mendapatkan lebih banyak info tentang coronavirus di Malaysia, sila dapatkannya di sini.

Virus COVID-19 sudah diisytiharkan sebagai 1 pandemik
. Jadi sebagai ibu bapa, bagaimana untuk bercakap dengan anak bagi menerangkan situasi semasa yang terjadi kini?

Sebelum itu, ini situasi pandemik COVID-19 di Malaysia:

[covid_19]

Bimbang tentang virus COVID-19

Mendengar
 tentang virus penularan wabak coronavirus, pastinya boleh menimbulkan rasa bimbang kepada kita semua
.

 Apatah lagi apabila virus itu secara rasminya sudah diisytiharkan sebagai 1 wabak pandemik.

Ini adalah apa yang anda perlu tahu mengenai virus korona baharu ini:

https://www.facebook.com/HelloDoktorMY/videos/636390957112360/

Keadaan ini pastinya menimbulkan
 tanda tanya dalam diri kanak-kanak apabila melihat ramai individu memakai topeng muka
 saat berada di luar.

“Apakah yang berlaku, Mama?”, antara pertanyaan yang mungkin akan ditanyakan kepada anda.

Melihatkan kebimbangan kita sebagai ibu bapa, sudah tentu si kecil dapat merasainya.

Pastinya anda perlu berbicara secara terbuka dan memberikan penerangan yang bersesuaian mengikut usia si kecil bagi memahamkan mereka tentang keadaan ini.

Persoalannya sekarang, apakah cara terbaik untuk membicarakan dengan anak mengenai COVID-19 ini?

7 cara bercakap dengan anak tentang COVID-19

Jangan risau, setiap persoalan pastinya akan ada jawapan dan penyelesaian.

Berikut Hello Doktor senaraikan 7 cara untuk berbincang dan bercakap dengan anak tentang COVID-19. Semoga ia dapat memudahkan urusan anda!

 Beri peluang anak bertanya

Untuk memulakan topik berkaitan virus corona ini, anda perlulah memastikan keadaan persekitaran tenang.

Hindari untuk berbincang dengan anak mengenai penularan wabak ini saat mereka sedang bermain.

Tanyakan sejauh mana pengetahuan mereka mengenai virus ini dan jika mereka belum pernah mendengarnya, mungkin anda hanya perlu mengingatkan mereka untuk menjaga kebersihan diri.

Usah bangkitkan ketakutan dalam diri mereka.

Sekiranya anak anda pernah mendengar tentang kewujudan virus ini, berikan peluang kepada mereka jika terdapat sebarang pertanyaan yang bermain di dalam fikiran.

 Jangan terus menutup ruang untuk mereka bertanya.

Tunjukkan bahawa anda sedang mendengar dan berikan perhatian yang sepenuhnya.

Sebolehnya berikan penerangan yang ringkas dan mudah difahami si kecil. Jangan sampai menyebabkan mereka berada dalam ketakutan, okay?

 Menerangkan secara jujur

Anda mungkin berasakan si kecil masih terlalu muda untuk memahami situasi yang berlaku.

Namun, itu tidak bermakna anda boleh mengenepikan hak mereka untuk mengetahui tentang keadaan sebenarnya yang melanda dunia.

Mereka berhak untuk mendapatkan maklumat yang benar dan sahih. Tetapi dalam masa yang sama anda masih bertanggungjawab untuk memastikan mereka tidak tertekan dengan situasi semasa.

Gunakan bahasa yang baik dan mudah difahami, perhatikan reaksi mereka dan jadilah sensitif terhadap kegelisahan dan kebimbangan yang mungkin mereka lalui selepas mendengar perkhabaran mengenai virus COVID-19 ini.

 Tunjukkan cara melindungi diri

Apabila bercakap dengan anak tentang penularan wabak ini, penting untuk anda membantu meningkatkan tahap keprihatinan si kecil tentang aspek penjagaan diri.

Sarankan kepada mereka untuk kerap membasuh tangan dengan sabun.

Artikel berkaitan:

Ajarkan kepada mereka adab sekiranya mereka perlu bersin
 atau batuk, sama ada menggunakan tisu atau menutup mulut dengan siku.

Katakan kepada mereka untuk segera memberitahu anda jika berasa ingin demam, batuk atau mengalami kesukaran untuk bernafas.

 Jaminan

Si kecil mungkin akan berada dalam ketakutan selepas anda bercakap tentang wabak COVID-19 ini. Jika ini yang berlaku, usah tambahkan lagi ketakutan dalam dirinya.

Sebaliknya, terangkan kepadanya jika mereka menjaga aspek kebersihan diri dengan kerap mencuci tangan,
memakai topeng muka jika perlu
 dan menghindari tempat tumpuan ramai, pastinya jangkitan itu dapat dielakkan.

Anda mungkin berminat untuk membaca:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Jangan Ambil Mudah! Pakai Topeng Muka di 3 Lokasi Ini

Jika anak berasa tidak sihat,
terangkan kepada mereka tentang keperluan untuk berada di rumah.

Katakan kepada mereka, keadaan ini mungkin sukar seperti membosankan mereka, namun ia adalah perkara terbaik untuk dilakukan.

 Terkena sebarang stigma

Memandangkan awal penularan wabak ini adalah dari negara China, maka wujudlah pelbagai stigma yang tidak sepatutnya seperti individu dari bangsa tertentu pastinya terkena jangkitan ini, mereka yang berpurdah mungkin sakit dan sebagainya.

Jadi tanyakan kepada anak anda jika mereka turut terkena tempias stigma yang membawa kepada buli ini di sekolah atau tidak.

Ingatkan kepada si kecil bahawa setiap individu layak untuk berasa selamat ketika bersekolah dan
buli adalah perkara salah.

 Kekal kepada rutin harian

Sebaiknya, anda harus mengekalkan rutin harian si kecil seperti biasa. Tetapi harus lebih mengutamakan aspek penjagaan kebersihan diri.

Jangan melakukan perubahan mendadak dalam rutin harian. Tindakan ini dikhuatiri akan menyebabkan si kecil berada dalam ketakutan sekali gus mengakibatkan tekanan kepadanya.

Jika bosan, mungkin kalian boleh cuba lakukan ini:

 Tamatkan perbincangan

Untuk menamatkan sesi perbincangan atau penerangan dengan si kecil, anda perlu memberitahu yang anda akan sentiasa memastikan mereka berada dalam keadaan selamat.

Perhatikan sebarang bahasa badan, reaksi muka, nada suara atau pernafasan mereka bagi menghindari mereka daripada berada dalam keadaan tertekan.

Ingatkan kepada si kecil bahawa anda sentiasa anda untuk mereka jika mereka ingin bertanyakan sesuatu.

Pelancaran e-Book Coronavirus dalam Bahasa Melayu, pasti anak teruja untuk tahu!

Buat pertama kalinya, kita diperkenalkan dengan e-Book Coronavirus untuk kanak-kanak yang dilengkapi dengan ilustrasi pembacaan yang cukup menarik dan mudah difahami.

Penghasilan buku ini adalah bertujuan bagi meningkatkan kesedaran di kalangan kanak-kanak Malaysia mengenai wabak Covid-19 yang sedang melanda di seluruh dunia.

Atas sebab itu, LeapEd diberi penghormatan eksklusif untuk menterjemahkan e-book ini sebagai sebahagian daripada usaha untuk mengubah cara anak belajar dan pengajaran buat pendidik.

E-book ini pada mulanya diterbitkan di United Kingdom oleh Nosy Crow dan memenangi Anugerah Penerbit Buku Kanak-Kanak Secara Bebas dan diilustrasikan oleh Axel Scheffler yang mana beliau merupakan illustrator yang diiktiraf di peringkat antarabangsa.

Sejak dilancarkan di UK pada bulan April lalu, e-book ini telah dimuat turun berjuta kali dan terdapat lebih daripada 60 bahasa.

Menurut Pengerusi LeapEd, Shahnaz Al-Sadat berkata, walaupun negara sedang dalam perjalanan bagi proses pemulihan untuk membendung penularan Covid-19, namun ia masih belum selesai.

Jadi, ketika kita menyesuaikan diri dengan normal baharu ini, sudah tentu anak-anak juga perlu dilengkapi dengan pengetahuan bagi memahami peranan mereka untuk melindungi diri sendiri daripada penularan wabak ini.

Malah terjemahan dalam Bahasa Melayu ini juga telah memastikan bahawa segala maklumat yang diberikan adalah mengikut info terkini di kawasan setempat.

Terdapat juga panduan membaca yang merangkumi cadangan tentang bagaimana untuk membaca e-book, mencetuskan perbualan dengan kanak-kanak dan persoalan mengenai virus yang dapat memberi galakan kepada anak-anak untuk memikirkan keadaan semasa dan langkah seterusnya yang boleh dipraktikkan.

E-book “Coronavirus: Buku untuk kanak-kanak ini boleh dimuat turun di

http://www.leapedservices.com/coronavirus-book

Akhir kata

Carilah masa yang terbaik untuk bercakap dengan anak dan menjelaskan kepada mereka mengenai situasi semasa.

Ini dapat meningkatkan tahap kewaspadaan mereka dalam aspek penjagaan kebersihan diri.

[mc4wp_form id=’115319″]

Paling utama, mereka walaupun masih kecil, berhak untuk mengetahui apa yang berlaku pada masa kini. Jangan ketepikan hak mereka, okay?

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Anda mungkin berminat untuk membaca artikel:

Rumah Kotor?! Anda Mungkin Berisiko Untuk Menyebarkan COVID-19

Mengapa Sedikit Kes Positif COVID-19 Dalam Kalangan Kanak-Kanak? Ini Sebabnya!

Arahan Untuk Majikan, Beri Cuti Bergaji Kepada Suspek COVID-19!

MENGHARUKAN, Inilah 3 Hero Di Sebalik Wabak COVID-19, Tak Ramai Yang Tahu!

Kenapa Nama Virus Korona Baharu Ditukar Kepada COVID-19?


Pembesaran Payudara Pada Lelaki

Dalam sesetengah kes, lelaki yang mengalami pembesaran tisu payudara. Dalam istilah perubatan ia dipanggil sebagai
gynecomastia.
 Kadang-kadang, ia dipanggil keadaan buah dada lelaki. Pembesaran payudara pada lelaki tidak menyebabkan masalah kesihatan, tetapi ia boleh menyebabkan kesan buruk pada harga diri dan keyakinan diri seseorang. Mengetahui tentang sebab-sebab dan rawatan ginekomastia boleh membantu anda mengurusnya dengan berkesan.

Apakah puncanya?

Pembesaran payudara biasanya disebabkan oleh perubahan semulajadi dalam estrogen (hormon yang juga ada pada wanita) dan testosteron semasa akil baligh lelaki. Tahap testosteron, hormon seks lelaki yang rendah juga bermakna tahap estrogen, hormon seks estrogen wanita yang tinggi.

 Sesetengah kes pembesaran payudara pada lelaki adalah semulajadi kerana sesetengah estrogen ibu mereka kekal dalam darah untuk sementara waktu selepas lahir. Berikut adalah sebab-sebab lain:

Perubatan: Beberapa jenis ubat boleh menyebabkan saiz payudara yang membesar seperti antibiotik, ubat jantung, ubat anti-kegelisahan, rawatan AIDS, antidepresan ricyclic, kemoterapi, ubat-ubatan yang merawat pedih ulu hati.

Ganja dan dadah seperti heroin, amphetamine, dan steroid boleh menyebabkannya.

Produk herba yang mengandungi minyak pokok teh atau minyak lavender juga boleh meningkatkan saiz payudara. Ini kerana ia mempunyai estrogen semulajadi yang boleh mengganggu tahap hormon normal tubuh anda.

Kadang-kadang ia berlaku akibat masalah kesihatan yang lain, seperti tiroid yang terlalu aktif, penyakit buah pinggang, atau tumor pada salah satu kelenjar yang mengawal hormon anda.

Apakah simptom pembesaran payudara pada lelaki?

Lelaki dengan ginekomastia mempunyai jisim yang pejal di bawah kawasan puting.  Ia biasanya kurang daripada satu setengah inci dan boleh menjadi lembut. Kadang-kadang tiada simptom lain. Anda mungkin melihat beberapa pelepasan cecair.

Ia boleh menjejaskan satu payudara atau kedua-duanya.

Ketahui rawatan untuk pembesaran payudara lelaki

Biasanya anda tidak perlu dirawat. Payudara remaja akan kembali ke bentuk yang lebih normal dengan sendirinya, biasanya dalam masa 2 hingga 3 tahun. Pada masa itu, pek ais dan ibuprofen dapat mengurangkan kesakitan.

Jika masalah kesihatan menyebabkan ginekomastia, merawatnya akan membantu. Dan jika saiz payudara anda telah berubah kerana ubat yang anda ambil, anda akan melihat pembesarannya sebaik sahaja anda berhenti atau beralih ke ubat lain. (Tetapi jangan berbuat demikian tanpa bercakap dengan doktor terlebih dahulu.) Ia juga penting untuk meninggalkan alkohol dan ubat-ubatan yang menyalahi undang-undang.

Jika keadaan anda tidak hilang dan tidak menyukai penampilan dada anda, doktor anda mungkin menetapkan ubat yang mengurangkan jumlah estrogen yang dihasilkan oleh tubuh anda.

Pembedahan juga boleh mengembalikan bentuk dada dan memperbaiki imej diri anda. Setelah membuat pembedahan kecil, pakar bedah membuang sebarang tisu payudara tambahan. Oleh kerana payudara anda akan menjadi lebih kecil dan lebih rata, doktor mungkin juga perlu meletakkan semula puting atau isola (kawasan gelap di sekelilingnya). Sesetengah lelaki mendapat proses sedut lemak (
liposuction)
 juga. Doktor akan menyedut lemak tambahan di bawah kulit.

Akhirnya, selepas rawatan, anda perlu mengekalkan gaya hidup yang sihat untuk mengekalkan bentuk baru anda. Pertambahan berat terlalu banyak, menggunakan steroid, atau mengambil ubat-ubatan yang menjejaskan tahap testosteron anda boleh menyebabkan sakit ginekomia anda kembali.

Hello Health Group
 tidak memberikan nasihat, diagnosis atau rawatan perubatan.


Ibu Ini Kongsi 5 Tip Jaga Anak Kembar Tak Seiras, Bukan Muka Saja Berbeza, Tapi Perangai Pun Lain!

Ada kalanya untuk jaga anak memerlukan kesabaran yang tinggi. Apatah lagi jika perlu menjaga si kembar, maka akan bergandalah tahap kesabaran yang diperlukan, betul tak?

Tidak dinafikan setiap
parents
 mempunyai cara tersendiri dalam mendidik dan
membesarkan anak-anak
. Tiada betul atau salah dalam soal ini kerana ia perlu mengikut kesesuaian diri dan juga anak.

Jadi untuk kali ini, penulis akan berkongsikan pengalaman seorang ibu, Noor Ashykin Abdul Razak (36) atau lebih dikenali dengan panggilan Ekin dalam membesarkan 3 orang cahaya mata – yang sulung dan 2 anak kembar.

Adakah pengalaman ibu ini sama seperti anda? Ayuh teruskan pembacaan.

Untuk mendapatkan lebih banyak info tentang Keibubapaan, sila dapatkannya
di sini.

Perbezaan pengalaman kehamilan

Mengimbau kembali pengalaman sewaktu hamilkan anak kembar, Ekin mengakui wujud perbezaan ketara berbanding ketika mengandungkan
cahaya mata pertama.

“Masa hamilkan anak pertama Afiq Najmi, usia Ekin 28 tahun dan sejujurnya tiada langsung mengalami alahan teruk.

Tetapi berbeza semasa mengandungkan si kembar, Afina Aulia dan Afira Aulia setahun kemudian, Ekin berdepan al
ahan keh
amilan teruk sehinggakan pernah dimasukkan ke hospital untuk
drip
 air. Setiap masa rasa nak
mual dan muntah,
” tambah Ekin.

Menurut Ekin, dia dan suaminya Mohd Hairul Mohd Janizan, 39, tidak merancang atau terfikir untuk mendapatkan anak kembar. Bahkan masa diberitahu oleh doktor pun, mereka sebenarnya amat terkejut. Lebih-lebih lagi apabila anak yang sulung baru berusia setahun.

Namun Ekin mengakui, rezeki dikurniakan anak kembar ini mungkin disebabkan keturunan keluarga, sama ada sebelah pihaknya atau suami memang ramai anak kembar – emak dan bapa saudara, anak buah serta sepupu.

Jaga anak sulung & si kembar

Ekin menjelaskan, kedua-dua anak kembarnya yang kini berusia 7 tahun bukanlah kembar seiras. Secara tidak langsung keadaan ini menyenangkan dirinya, suami dan
anak sulung
 mereka untuk membezakan yang mana satu Afina dan Afira.

“Perbezaan pada si kembar bukan sahaja pada wajah, malahan suara mereka juga berlainan. Jadi apabila mereka bercakap, tidak sukar untuk menentukan sama ada Afina atau Afira,” ujar Ekin.

Orang selalu mengatakan untuk menjaga dan membesarkan
anak kembar
 dan bukan kembar adalah berbeza. Namun bagi Ekin, tiada perbezaan ketara yang dirasai dirinya.

Kembar Tak Seiras. Kiri: Afina Aulia & Afira Aulia, Kanan: Afira Aulia & Afina Aulia

Ekin menjelaskan keadaan ini kerana walaupun anaknya kembar tetapi dari aspek cara jaga anak adalah seperti bukan kembar. Ia disebabkan Afina dan Afira mempunyai minat yang berbeza, jadi kalau ingin membeli barang apa pun, tidak semestinya perlu sama.

Si kembar uji kesabaran

Namun Ekin tidak menafikan, ada masanya kesabaran membesarkan anak kembar teruji terutama apabila kedua-duanya bergaduh.

“Kalau masuk bab bergaduh, memang lain macam sikit dengan anak kembar ini, boleh
pening kepala
 jadinya.

“Tersentuh tidak boleh, terpandang muka apatah lagi. Biasanya kalau kedua-duanya tidak mahu mendengar cakap, Ekin akan minta si abang untuk selesaikan. Ini kerana Afina dan Afira takut sikit dengan abangnya,” jelas Ekin.

Menurut ibu anak 3 ini, anak sulung yang kini berusia 8 tahun tampak lebih matang dan boleh dipercayai untuk menjaga
adik-adiknya
, walaupun perbezaan umur mereka hanyalah setahun.

Baca juga:

Tip penjagaan si kembar

Apabila diminta berkongsikan petua dalam membesarkan anak kembar, Ekin dan suami sependapat pengalaman yang dilalui tidak jauh berbeza seperti membesarkan anak sulung mereka dahulu.

Ini kerana semasa Afina dan Afira
masih bayi,
 kedua-duanya mempunyai waktu berjaga yang berlainan. Apabila seorang tidur, kembarnya akan terjaga.

“Kalau kata dalam minggu ini Afina demam, sebaik sahaja dia baik dan sembuh, esoknya barulah Afira pula yang akan demam,” jelas Ekin.

Namun Ekin menjelaskan terdapat beberapa perkara penting yang memerlukan kesefahaman
dengan pasangan
 dalam cara jaga anak kembar ini, seperti:

1. Bersedia dengan perubahan

Apabila kita sebagai ibu bapa bersedia menerima perubahan yang bakal berlaku, ia secara tidak langsung akan mengurangkan
tekanan emosi
 dan fizikal.

Ini kerana membesarkan anak sememangnya bukanlah satu perkara mudah, apatah lagi untuk pasangan kembar. Tetapi walau apa pun, semuanya pasti berbaloi apabila dapat melihat
anak membesar
 dengan sihat dan gembira.

2. Kerjasama pasangan dalam jaga si kembar

Dalam menjaga dan membesarkan anak bukanlah kerja sebelah pihak, sebaliknya ia memerlukan kerjasama antara pasangan.

Cara yang terbaik adalah untuk membuat jadual – terutamanya apabila melibatkan hal menjaga si kecil pada
waktu malam
. Ini kerana tidur yang mencukupi bukan sahaja penting untuk anak, tetapi juga diri kita sebagai ibu bapa.

Dari kiri: Afiq Najmi (8), Afina & Afira (7)

3. Layani anak sebagai individu berbeza

Walaupun kita sering memikirkan anak kembar itu haruslah sentiasa sama dari setiap aspek, namun hakikatnya, mereka adalah dua individu yang mempunyai personaliti tersendiri.

Sebagai ibu bapa,
 adalah menjadi tanggungjawab kita untuk membantu anak membangunkan identiti mereka sendiri tanpa perlu dibayangi si kembar yang lain.

Mereka pastinya mempunyai minat tersendiri. Jadi tidak bermakna anak kembar harus memiliki barangan yang sama setiap seorang. Biarkan mereka
memilih mainan,
 warna mahupun makanan kegemaran mereka sendiri.

4. Sentiasa adil semasa jaga si kembar

Sebaik-baiknya sebagai ibu bapa, elakkan daripada mempunyai stigma
anak kesayangan
. Ini kerana setiap anak itu adalah anak kita dan mereka berhak menerima layanan yang sama rata.

5.
No
gajet

Perkara ini mungkin menjadi amalan bagi kebanyakan ibu bapa, tidak kira yang memiliki anak kembar atau tidak.

Dalam
penggunaan gajet
seperti telefon pintar, hadkan penggunaannya dan pastikan anak tidak dibenar menggunakannya semasa di meja makan. Pastikan juga mereka tidak membawa telefon ke dalam
bilik tidur
.

Mengakhiri perbualan, Ekin menasihatkan kepada ibu bapa terutamanya yang memiliki anak kembar untuk pandai membahagikan masa. Ia penting supaya kita tidak penat dan masih mempunyai emosi yang baik untuk melayani kerenah anak-anak.

Paling mustahak, jangan malu untuk meminta bantuan terutamanya daripada
ahli keluarga
 jika memerlukan.

Diharapkan perkongsian ibu ini boleh dijadikan panduan untuk
parents
 di luar sana yang masih bergelut dalam jaga anak kembar.


Limfoma bukan Hodgkin

Definisi

Apa itu Limfoma bukan Hodgkin?

Limfoma bukan Hodgkin adalah kanser yang berkembang dalam sistem limfa. Menerusi jenis kanser ini, tumor berkembang dari limfosit (sel darah putih). Sel ini boleh didapati di kelenjar limfa, limpa dan organ-organ lain sistem imun. Ciri-ciri di mana limfoma bukan Hodgkin bermula di mana-mana bahagian dan boleh merebak ke mana-mana organ di dalam badan. Jenis limfoma Non-Hodgkin yang paling umum adalah yang meresap limfoma B-sel  dan limfoma folikel.

Apakah kebarangkalian Limfoma bukan Hodgkin?

Mereka yang mempunyai sistem imun yang lemah mungkin akan mengalami limfoma bukan Hodgkin. Penyakit ini lebih biasa pada mereka yang berusia lebih dari 60 tahun. Manakala lelaki lebih cenderung daripada wanita untuk menghidap penyakit ini. Anda boleh mengehadkan kebarangkalian mendapat penyakit ini  dengan mengurangkan faktor risiko. Sila berjumpa dengan doktor anda untuk mendapatkan maklumat lanjut.

Simptom-simptom

Apakah simptom-simptom Limfoma bukan Hodgkin?

Simptom-simptom kebiasaan yang didapati pada pesakit ini adalah:

Berpeluh dengan banyak di waktu malam;

Demam dan menggigil;

Pembengkakan kelenjar limfa di leher, bawah ketiak, celah kelangkang atau pada bahagian lain;

Berat badan merudum;

Batuk atau mengalami kepayahan untuk bernafas;

Sakit pada bahagian abdomen dan kembung perut;

Hilang selera makan;

Sembelit;

Mabuk atau muntah-muntah;

Sakit kepala;

Sering mengalami kejutan.

Mungkin ada simptom lain yang tidak disebutkan. Jika anda mempunyai sebarang soalan mengenai tanda-tanda di atas, sila berjumpa dengan doktor anda.

Bila saya harus berjumpa doktor?

Hubungi doktor anda jika simptom-simptom ini berlanjutan tanpa tanda-tanda penyusutan. Status dan keadaan boleh berbeza-beza kepada setiap individu.  Sentiasa berbincang dengan doktor anda untuk merangka kaedah diagnostik, perubatan dan rawatan terbaik untuk anda.

Punca

Apa yang mengakibatkan limfoma bukan Hodgkin?

Limfoma bukan Hodgkin berlaku apabila badan menghasilkan terlalu banyak limfosit. Limfosit yang berlebihan berkumpul di kelenjar limfa ketika membengkak dan membentuk tumor. Tumor ini mungkin terus berkembang dan menjejaskan sel-sel badan yang lain. Pada masa ini, saintis masih belum dapat menjelaskan penyebab pembahagian sel yang tidak normal pada sel darah putih. Walau bagaimanapun, para saintis mengatakan bahawa limfoma mungkin berkembang pada mereka dengan sistem imun yang lemah seperti mereka yang mempunyai pemindahan organ atau yang mempunyai HIV.

Faktor-faktor Risiko

Apakah yang meningkatkan risiko saya kepada Limfoma bukan Hodgkin?

Faktor-faktor yang meningkatkan risiko kepada penyakit ini adalah:

Perencat sistem imun: jika anda mendapat pemindahan organ, anda mudah terdedah kepada limfoma bukan Hodgkin akibat terapi imunosupresif yang mengurangkan keupayaan untuk melawan penyakit tubuh.

Jangkitan beberapa virus dan bakteria: limfoma bukan Hodgkin yang berkaitan dengan virus termasuk HIV, virus Epstein-Barr dan bakteria Helicobacter pylori (bakteria yang menyebabkan ulser peptik).

Bahan kimia: pendedahan berlebihan kepada bahan kimia seperti racun herba dan racun perosak meningkatkan risiko limfoma bukan Hodgkin.

Umur: warga tua (lebih 60 tahun) sering berisiko dijangkiti kerana sistem imun mereka mula menjadi lemah.

Tiada faktor risiko, tidak bermakna anda bebas daripada penyakit ini. Tanda-tanda ini hanya untuk rujukan sahaja. Anda perlu berunding dengan doktor pakar untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana Limfoma bukan Hodgkin didiagnosis?

Rawatan limfoma bukan Hodgkin adalah berdasarkan umur, kesihatan dan perkembangan tumor. Biasanya, jika tumor tidak terlalu besar dan tidak menyebabkan simptom yang serius, anda tidak memerlukan rawatan, tetapi doktor akan memantau status kesihatan anda dengan kerap untuk memastikan tumor belum terlepas dari kawalan.

Dalam kes tumor besar dan kesan serius terhadap kesihatan, doktor mungkin memberi rawatan berikut:

Kemoterapi: doktor akan memberikan ubat atau suntikan untuk memusnahkan sel-sel kanser.

Terapi radiasi: Doktor menggunakan sinar bertenaga tinggi untuk merawat tumor.

Pemindahan sel stem: sel stem akan dipindahkan ke badan yang sihat untuk membentuk sel darah baru yang lebih baik.

Penggunaan ubatan yang mempunyai keupayaan untuk menguatkan sistem imun terhadap kanser.

Bagaimana Limfoma bukan Hodgkin dirawat?

Doktor akan membuat diagnosis berdasarkan sejarah perubatan, ujian klinikal dan ujian darah. Pembedahan kelenjar limfa atau sumsum tulang akan digunakan sebagai hasil diagnosis yang lebih tepat. Selain itu, dalam beberapa kes, pesakit juga akan menjalani ujian lain seperti pegimejan CT pada dada, abdomen dan pelvis, serta sinar-X pada dada dengan mengambil ujian pelepasan positron (PET).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Limfoma bukan Hodgkin?

Gaya hidup dan kaedah pengubatan sampingan berikut mungkin membantu anda mengatasi limfoma bukan Hodgkin:

Pemeriksaan semula kesihatan untuk memantau perkembangan simptom serta keadaan keseluruhan kesihatan anda.

Ambil ubat anda seperti yang diarahkan oleh doktor, bukan ubat secara sewenang-wenangnya yang tidak ditentukan atau sewenang-wenang meninggalkan ubat preskripsi yang telah ditetapkan untuk anda.

Beritahu doktor anda tentang semua ubat yang anda ambil.

Beritahu doktor jika anda hamil atau menyusu badan.

Penjagaan gigi untuk mencegah ulser mulut.

Pertimbangkan untuk menghantar sperma atau telur ke bank sperma / telur jika anda merancang untuk mempunyai anak.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Risau Fibroid Membesar Di Dalam Rahim? Jaga Diet Anda, Ada Makanan Yang Boleh Kecutkan Fibroid!

Pelbagai cara dicuba oleh wanita dalam usaha mengubati ketumbuhan di dalam rahim, termasuk histerektomi. Namun, dakwaan baharu mengatakan pemilihan diet makanan tertentu dapat kecutkan fibroid!

Sejauh manakah keberkesanannya?

Apa itu fibroid?

Fibroid rahim, atau istilah perubatannya
leiomyoma
 merupakan ketumbuhan jinak, dalam bentuk tunggal atau berganda yang boleh tumbuh di dinding atau otot rahim.

Selalunya, fibroid rahim akan dialami oleh wanita lingkungan umur 18 hingga 50 tahun, di mana sistem peranakan masih subur.

Kajian mendedahkan secara puratanya 20% wanita dalam lingkungan umur tersebut mengalami fibroid rahim dan
ketumbuhan ini selalunya mengecut selepas menopaus.

Punca fibroid rahim masih belum ditemui namun pengkaji beranggapan, ia terjadi oleh beberapa faktor seperti perubahan genetik dan hormon.

Fibroid merangkumi sel otot dan tisu penyambung berserat (
fibrous connective tissue)
.

 Penggabungan komposisi ini yang memberi pelbagai simptom seperti sakit di pangkal rahim, senggugut, masalah pendarahan tidak normal dan sakit ketika bersenggama.

Antara 70 sehingga 80% wanita menghidapi ketumbuhan fibroid rahim pada saat mereka mencecah usia 50 tahun.

Malahan, anda juga mungkin cenderung untuk mengalami lebih daripada satu jenis fibroid.

Walaupun makanan tidak dapat merawat atau mencegah fibroid, namun diet dan gaya hidup harian anda mungkin berperanan dalam mengurangkan risiko ketumbuhan ini.

Perubahan diet dan gaya hidup

Terdapat beberapa perubahan yang boleh dilakukan dalam usaha untuk mengurangkan risiko dan kecutkan fibroid, antaranya termasuk:

Kurangkan pengambilan alkohol

Tahukah anda,
pengambilan minuman beralkohol
 secara melampau boleh meningkatkan risiko fibroid?

Alkohol meningkatkan tahap hormon yang diperlukan untuk pertumbuhan fibroid, di samping mencetuskan masalah keradangan.

Satu kajian mendapati wanita yang minum satu atau lebih bir sehari berisiko lebih daripada 50% untuk mendapat penyakit ini.

Mengimbangkan hormon estrogen

Estrogen adalah hormon yang penting untuk kesuburan. Walau bagaimanapun, hormon estrogen yang terlalu banyak mampu meningkatkan risiko untuk mendapat fibroid.

Kebanyakan rawatan fibroid berfungsi untuk menurunkan tahap hormon ini. Antara kaedah lain untuk menyeimbangkan tahap estrogen termasuk:

Menurunkan berat badan:
 Ternyata obesiti dan
berat badan berlebihan
 meningkatkan risiko seseorang wanita mendapat fibroid. Sel-sel lemak menghasilkan estrogen dengan lebih banyak, justeru dengan menurunkan berat badan dapat membantu mencegah atau memperlambat pertumbuhannya.

Elak bahan kimia yang boleh mengganggu hormon:
Bahan kimia semula jadi dan sintetik dapat mengganggu keseimbangan endokrin lalu meningkatkan tahap estrogen. Unsur kimia di dalam bahan ini boleh menyerap ke dalam badan melalui kulit dan makanan. Jadi, hadkan penggunaan bahan kimia yang dijumpai di dalam baja, racun perosak, plastik seperti BPA, pewarna, cat dan beberapa produk penjagaan diri

Makanan apakah yang disarankan?

Diet sahaja tidak dapat merawat fibroid. Walau bagaimanapun, diet seimbang dapat membantu mengurangkan beberapa gejala dan komplikasi fibroid.

Makanan-makanan berikut dikatakan boleh membantu melambatkan dan kecutkan fibroid dalam beberapa kes, seperti:

#1 Serat

Makanan yang kaya dengan elemen serat membantu dalam menurunkan berat badan dan menyeimbangkan hormon.

Selain mengekalkan tahap gula normal dalam darah, serat juga dapat mencegah dan memperlambat pertumbuhan fibroid.

Di samping itu, pastikan anda menambahkan makanan ini ke dalam diet harian:

Sayur-sayuran

Buah-buahan

Roti gandum dan pasta

Sayur-sayuran
cruciferous

Oat

Lentil

Barli

Kekacang

#2 Potasium

Potasium pula berfungsi untuk membantu mengatasi kesan garam dalam menyeimbangkan tekanan darah.

Untuk mendapatkan manfaat potasium, pastikan anda memasukkan senarai makanan berikut ke dalam diet harian:

Avokado

Pisang

Buah sitrus

Tembikai

Kurma

Lentil

Oat

Kentang

Tomato

#3 Produk tenusu

Tambahkan produk tenusu seperti yogurt dan keju penuh lemak ke dalam diet kerana ia kaya dengan kalsium, fosforus, dan magnesium.

Mineral ini membantu mencegah pertumbuhan fibroid dan memperlambatkan pertumbuhannya.

#4 Teh hijau

Satu kajian mendapati,
epigallocatechin gallate
(EGCG) yang terkandung di dalam teh ini dapat melambatkan pertumbuhan fibroid dengan menurunkan tahap keradangan dan estrogen yang tinggi.

Selain itu,
teh hijau yang mengandungi sumber antioksidan
 juga dapat memperbaiki gejala pendarahan berat diakibatkan oleh fibroid.

Makanan apa yang harus dielakkan?

Berbeza dengan makanan di atas, senarai berikut adalah antara pemakanan yang harus dielakkan kerana dikhuatiri mampu memburukkan lagi kondisi pesakit, antaranya:

#1 Gula

Makanan bergula dan karbohidrat mudah boleh mencetuskan atau memburukkan lagi masalah ketumbuhan fibroid.

Mereka yang gemarkan makanan manis mempunyai kadar gula dalam darah yang tinggi, yang boleh mengakibatkan badan menghasilkan terlalu banyak insulin.

Perkara ini berbahaya, kerana insulin yang berlebihan boleh menyebabkan kenaikan berat badan dan mempengaruhi pertumbuhan fibroid.

Elakkan karbohidrat halus dan gula tambahan seperti:

Glukosa

Dekstrosa

Maltosa

Sirap jagung

Sirap jagung fruktosa tinggi

Roti putih, nasi, pasta, dan tepung

Soda dan minuman bergula

Kerepek kentang

Keropok

Bar tenaga

#2 Makanan yang berisiko meningkatkan estrogen

Beberapa makanan mengandungi bahan semula jadi yang dapat ‘meniru’ hormon estrogen di dalam badan, yang disebut sebagai fitoestrogen.

Sebilangan makanan lain pula mengandungi hormon tambahan atau mampu mencetuskan badan untuk menghasilkan lebih banyak estrogen.

Jika diambil dalam kuantiti yang banyak, kesan negatif yang bakal berlaku terhadap badan juga bertambah tinggi.

Oleh itu, sekiranya anda ingin menjaga dan mengurangkan risiko mendapat fibroid, had atau elakkan makanan seperti:

Daging merah
 daripada sumber yang merangkumi hormon tambahan

Kacang soya

Susu soya

Tauhu

Flaxseed

Kesimpulannya, apapun usaha anda untuk merawat fibroid, dapatkan konsultasi daripada doktor dahulu.


Nak Sediakan Salmon Untuk Si Manja? Mama Ambil Tahu Dulu Cara Masak Yang Betul

Ingin cuba berikan hidangan salmon kepada si kecil yang sudah mula makan? Ini cara masak ikan salmon untuk bayi yang perlu anda ketahui, barulah selamat hidangkannya kepada si manja.

Untuk mendapatkan lebih banyak info tentang Keibubapaan, sila dapatkannya
di sini.

Selamatkah salmon untuk diberikan kepada bayi?

Sebelum mengetahui cara masak ik
an sa
lmon untuk bayi di rumah, pastinya ada yang mungkin ingin mengetahui sama ada jenis ikan ini selamat untuk diberikan kepada si kecil atau tidak.

Secara amnya, ya, salmon selamat untuk diberikan kepada bayi kerana ia rendah merkuri. Bahkan salmon menawarkan nutrien seperti vitamin D dan kalsium – diperlukan untuk perkemb
angan
tulang yang sihat.

Selain itu, ia kaya dengan asi
d lemak omega
-3 yang membantu dalam sistem saraf pusat (otak dan saraf) dan perkembangan mata.

Walaupun ikan merupakan antara alergen biasa, namun tidak bermakna anda perlu menangguhkan pengenalannya kepada bayi.

Walau bagaimanapun, jika si kecil mempunyai alaha
n maka
nan lain atau mempunyai sejarah keluarga alahan ikan, berundinglah dengan
pakar kanak-kanak
 sebelum memberikan sebarang jenis ikan kepada bayi, termasuklah salmon.

Bila bayi boleh mula makan salmon?

Salmon adalah
finger food
 bayi
 yang sangat baik kerana mudah dipegang bayi kerana ia lembut dan
flaky
.

Ini bermakna salmon boleh dimasukkan ke dalam diet bayi selepas beberapa bulan memulakan
makanan pepejal
.

Menurut
Centers for Disease Control and Prevention
 (CDC), anda harus membuang semua lemak, kulit dan tulang ikan sebelum dihidangkan kepada bayi.

Membuang kulit berlemak ikan salmon dapat mengurangkan pendedahan bayi kepada toksin seperti PCB – bifenil berklorin, adalah sebatian industri yang sangat toksik. Manakala tulang yang dikeluarkan merendahkan
risiko tercekik.

Cara masak ikan salmon untuk bayi

Untuk salmon yang dibekukan, proses nyahbeku (
thawing
) di dalam
peti sejuk
 semalaman adalah kaedah paling mudah dan selamat.

Jika terlupa, keluarkan ikan daripada bekas dan masukkan ke dalam plastik boleh ditutup semula (
resealable plastic
). Kemudian rendamkan di dalam mangkuk berisi air sejuk.

Periksa keadaan ikan selepas 30 minit dan pastikan anda menukar air setiap 10 minit atau lebih untuk memastikan suhu air kekal di bawah 40°C setiap masa.

Walaupun pada awal tadi dinyatakan cara masak ikan salmon untuk bayi adalah perlu dibuang kulit, tetapi semasa proses memasak, biarkannya.

Ini kerana kulit tersebut akan membantu mengekalkan jus dan bentuk kepingan ikan, sekali gus membolehkan ia dimasak lebih sekata.

Selepas selesai proses memasak, proses mengasingkan kulit akan menjadi lebih mudah.

Eh, kenapa ada benda putih di atas yang keluar semasa salmon dimasak?

Bertenang, ia adalah
protein
 yang terdapat di dalam salmon – disebut sebagai albumin – yang memejal apabila dipanaskan.

Untuk meminimumkan lapisan putih tersebut, biarkan ikan salmon dalam suhu bilik sebelum dimasak dan elakkan memasak pada suhu tinggi.

Baca juga:

Cara masak ikan salmon: Resipi enak untuk dicuba

Berikut ialah beberapa resipi salmon yang mudah disediakan, lazat dan sesuai dengan usia untuk bayi:

Bubur salmon

Bahan-bahan:

Bawang putih

Bawang merah

Halia

Brokoli – potong kecil

Isi salmon

Serbuk lada putih

Serbuk lada hitam

Basil

Minyak zaitun

Beras

Secawan air

Cara penyediaan:

Tumiskan bawang dengan halia sampai naik bau wangi.

Kemudian masukkan brokoli dan isi ikan salmon. Tumis dan biarkan seketika.

Masukkan beras, dan tumis sekali lagi.

Apabila beras menjadi keperangan, masukkan secawan air dan buka api besar.

Masukkan sedikit serbuk
lada putih,
 lada hitam
 dan basil.

Biarkan sehingga bubur mencapai tekstur dan konsistensi yang diingini, barulah api ditutup.

Sedia untuk diberikan kepada si manja.

Cara masak ikan salmon bakar

Bahan-bahan:

Filet ikan salmon

Cara penyediaan:

Panaskan ketuhar hingga 180°C.

Masukkan salmon ke dalam pinggan kalis ketuhar dan bakar selama kira-kira 20 minit.

Selepas itu, periksa sama ada ikan telah masak dan biarkan ia sejuk.

Sebelum dihidangkan, periksa sama ada
ikan mempunyai tulang
 dan keluarkan.

Pecahkan satu perempat daripada salmon ke dalam mangkuk menggunakan garpu bersih dan hidangkan kepada bayi.

Tambah sedikit
jus lemon
 pada hidangan ini untuk meningkatkan rasa. Selain itu, vitamin C dalam jus lemon boleh membantu menyerap zat besi dengan lebih baik dalam ikan.

Puri labu dan salmon

Bahan-bahan:

½ cawan labu – dimasak dan dilenyekkan

¼ cawan filet salmon tanpa kulit dan tanpa tulang – dibakar

½ biji
bawang merah
 – dihiris

¼ sudu kecil lada hitam

1 sudu kecil minyak zaitun

Cara penyediaan:

Masukkan semua bahan ke dalam pengisar dan kisar dengan baik sehingga menjadi puri halus – pastikan tiada ketulan.

Tambah sedikit air jika puri kelihatan terlalu pekat.

Kemudian, tuangkan puri ke dalam mangkuk dan berikan
bayi makan
.

Anda boleh menambah ¼ teh jus lemon untuk meningkatkan rasa hidangan.

Mudah bukan cara masak ikan salmon yang dikongsikan di atas? Selamat mencuba!


5 Cara Untuk Melakukan Gaya Asmara Spooning, Memang Mengancam!

Jika ditanyakan pada mana-mana pasangan suami isteri, setiap dari mereka sudah pasti mahukan hubungan intim yang hangat lagi sensasi bukan? Namun, tahukah anda apa itu spooning?

Bagi pasangan yang sudah berpengalaman, pasti macam-macam posisi sudah dicuba bukan?

Missionary
,

doggy style
,
woman on

top
– kesemua ini adalah posisi seks yang menarik tapi sudah terlalu biasa.

Jadi, sesuatu perlu dilakukan untuk menambah rencah projek asmara kalian berdua di ranjang.

Pernahkah anda mendengar tentang posisi seks yang dinamakan sebagai
spooning
?

Adakah anda pernah terdengar, terbaca atau mencubanya?

Jika tidak, jangan risau.

Hello Doktor akan menerangkan apa itu
spooning
dan beberapa petua untuk melakukannya.

Ikuti artikel ini dengan lebih lanjut untuk tahu
apa itu spooning.

Baca lebih lanjut tentang Kesihatan Seksual
di sini.

Apa itu
spooning
?

Jika tidak tahu langsung tentangnya, jangan bimbang. Ia bukanlah bermakna anda atau pasangan adalah seorang yang naif.

Setiap perkara pasti akan mempunyai kali pertama untuknya.

Spooning
adalah sejenis posisi seks yang dilakukan dengan isteri berbaring membelakangi suami ketika penetrasi zakar ke dalam faraj dilakukan.

Adakah anda dapat membayangkannya?

Dalam erti kata yang lebih mudah, ia adalah posisi di mana kemasukan zakar ke dalam faraj dilakukan dari arah belakang sambil suami berbaring di belakang isteri.

Petua melakukan posisi seks
spooning

Namun, ia tidak boleh dilakukan begitu sahaja.

Jika tersalah teknik,
ia akan mengakibatkan rasa sakit atau tidak selesa
 terutamanya buat si isteri.

Jadi, sila amalkan petua berikut:

#1. Apa itu spooning: Lakukannya perlahan-lahan

Spooning
bukanlah posisi seks sesuai untuk penetrasi yang dalam.

Ini kerana suami yang rakus dan tidak sabar hanya akan menyebabkan isteri meronta akibat kesakitan.

Sebaliknya, ia perlu dilakukan dengan perlahan-lahan. Oleh itu, masukkanlah zakar anda ke dalam faraj dengan penuh rasa sabar dan tenang.

Jika anda inginkan sesuatu yang ekstrem, posisi ini mungkin kurang sesuai untuk anda kerana ia lebih sesuai untuk bercanda secara lemah-lembut.

#2. Gunakan minyak pelincir

Minyak pelincir perlu digunakan untuk melancarkan proses penetrasi – tidak kira walau apa posisi sekalipun. Posisi s
pooning

juga adalah tidak terkecuali!

Jadi, sila gunakan ia untuk hubungan kelamin yang lebih lancar untuk mengurangkan risiko keradangan atau ketidakselesaan.

Selain itu, ia juga sangat penting untuk memastikan kondom tidak terkoyak atau tercabut.

Kalian berdua juga sangat disarankan untuk menggunakan minyak pelincir berasaskan air dan bukannya silikon terutamanya jika menggunakan kondom.

Dengan ini, ia pasti akan memudahkan projek di ranjang anda.

#3. Bereksperimen dengan posisi kaki

Ya, memang benar bahawa posisi
spooning
ini tidak memerlukan anda dan pasangan untuk banyak bergerak.

Namun, ia mungkin akan membosankan anda yang gemarkan cabaran bukan?

Jadi, anda boleh bereksperimen dengan posisi kaki.

Mungkin boleh cuba minta isteri anda mengangkang dengan mengangkat satu kaki ke atas? Atau bengkokkan kedua-dua lutut? Atau lentikkan sedikit punggung?

Gunakanlah kreativiti anda untuk membuat kedua-dua anda dan pasangan berasa nikmat dan selesa ketika melakukannya!

#4. Gunakan teknik
fingering
semasa
spooning

Seperti yang diperkatakan tadi, anda perlu gunakan kreativiti untuk menjadikan posisi seks ini lebih menarik!

Jadi, kalian berdua sebenarnya boleh menggunakan teknik
fingering
ketika sedang asyik mendayung.

Encik suami mungkin boleh menggentel buah dada atau klitoris untuk membuat isteri lebih terangsang.

Si isteri pula janganlah diam sahaja. Gunakanlah jari anda untuk merangsang diri sendiri atau pasangan di belakang anda.

Dalam erti kata lain, gerakkan tangan anda ke setiap zon erotik pasangan untuk aksi yang lebih panas.

#5. Praktis sehingga berjaya

Akhir sekali, anda tidak perlu terlalu kecewa jika gagal buat kali pertama.

Sebaliknya, jadikan kegagalan itu sebagai satu anjakan paradigma untuk berjaya buat kali kedua, ketiga atau seterusnya.

Bak kata pepatah Inggeris,
practise make perfect
. Jadi, kenapa anda perlu berputus asa? Sila praktis posisi seks
spooning
ini bersama pasangan sehingga berjaya.

Sekarang, anda dan pasangan sudah tahu apa itu
spooning
. Jadi, apa lagi yang kalian tunggu?
Mungkin anda dan pasangan boleh cuba malam ini juga
?


Pelik Tangan Selalu Rasa Kebas, Cuba 6 Cara Ini Untuk Kurangkan Rasa Sakit

Anda terjaga daripada tidur dan biasa alami tangan kebas? Kadangkala, situasi ini terjadi walaupun bukan pada waktu tidur.
Jika ingin tahu punca serta cara menghilangkan kebas tangan, ikuti apa yang kami sediakan di bawah ini.

Untuk mendapatkan lebih banyak info tentang Kesihatan, sila dapatkannya
di sini.

Punca sebenar berlakunya tangan kebas

Punca biasa bagi keadaan kebas pada tangan adalah disebabkan oleh tekanan yang diberikan ke atas tangan atau lengan sewaktu tidur.

Namun, ia juga boleh berlaku disebabkan oleh beberapa punca lain yang mungkin tidak diketahui ramai sebelum ini. Antara punca berlakunya kebas pada tangan ialah:

#1. Sindrom Carpal tunnel

Sindrom Carpal tunnel
 ini disebabkan oleh pemampatan saraf median pada bahagian Carpal tunnel.

Carpal tunnel adalah satu laluan sempit yang berada pada bahagian depan pergelangan tangan anda.

Apabila anda mengalami sindrom ini, ia akan menyebabkan
rasa kesemutan dan kebas
 pada tangan anda.

#2. Spondylosis serviks (leher)

Spondylosis serviks biasanya berlaku disebabkan oleh kehausan yang berlaku setiap hari pada cakera tulang belakang di leher anda seiring pertambahan usia.

Apabila keadaan ini berlaku, ia boleh menyebabkan kekebasan dan kesemutan pada tangan dan lengan anda. Ia juga boleh menyebabkan kebas pada bahagian kaki dan juga betis.

#3. Sindrom outlet toraks (TOS)

TOS adalah sekumpulan gangguan yang berlaku apabila saraf atau salur darah pada bahagian leher bawah dan juga dada atas mengalami keradangan, kecederaan atau kemampatan.

Jika anda mengalami TOS ini, anda akan mengalami simptom kekebasan pada bahagian lengan, tangan dan juga jari anda.

Punca tangan kebas #4.
Diabetes

Apabila tubuh badan anda tidak memberikan respons yang berkesan kepada insulin atau
tidak menghasilkan insulin
 yang mencukupi, itu bermaksud anda mengalami diabetes.

Antara salah satu simptom jika anda alami diabetes adalah berlakunya kerosakan saraf yang boleh menyebabkan kesakitan, kelemahan dan juga kebas pada tangan anda.

#5.
Kerosakan saraf atau neuropati periferal

Ia adalah satu keadaan di mana terdapatnya
kerosakan pada sistem saraf periferal.

Sistem saraf periferal ini bertindak menerima dan menghantar isyarat di antara sistem saraf pusat dan juga anggota tubuh badan yang lain.

Salah satu simptom jika berlakunya kerosakan saraf periferal ini ialah rasa kesemutan dan lengan serta tangan kebas.

Jangan risau, ikuti cara menghilangkan kebas tangan ini

Bagi merawat kebas pada tangan, ia perlulah melihat kepada punca yang menyebabkannya berlaku.

Namun bagi rasa kekebasan yang jarang berlaku atau disebabkan oleh postur tidur yang salah, anda tidak memerlukan sebarang rawatan khas.

Bagi penyebab yang lain, anda mungkin boleh mencuba cara menghilangkan kebas tangan seperti di bawah ini:

#1. Senaman untuk tangan kebas

Jika anda melakukan senaman khusus bagi
merawat sindrom Carpal tunnel
, ia boleh membantu anda mengurangkan simptom yang dialami selain menguatkan otot anda.

Selain itu juga, senaman seperti aktiviti regangan dan postur senaman tertentu boleh mengurangkan simptom spondylosis serviks.

#2. Ubat-ubatan

Anda juga boleh mengambil ubat antiradang yang bukan steroid seperti
ibuprofen atau aspirin.

Ubat-ubatan seperti ini boleh membantu mengurangkan kesakitan yang bersifat ringan yang berlaku pada leher, tangan dan juga bahagian tubuh yang lain.

#3. Gunakan
splints
 atau
wrist guard

Anda juga disarankan untuk menggunakan
wrist guard
 bagi membantu pergelangan tangan anda menjadi lurus.

Ia secara tidak langsung akan mengurangkan tekanan pada saraf median tangan anda. Anda boleh menggunakan
wrist guard
 ini sewaktu melakukan tugasan berulang seperti menggunakan komputer.

#4. Ubat topikal

Penggunaan krim capsaicin atau tampalan lidocaine pada kulit boleh membantu melegakan kesakitan yang bersifat ringan dan juga kesakitan akibat kerosakan saraf periferal.

Ubat topikal seperto Biofreeze juga membantu melegakan kesakitan akibat sindrom Carpal tunnel.

#5. Ambil vitamin B-12

Kekurangan vitamin B-12 juga boleh menyebabkan kebas pada tangan. Oleh itu, anda disarankan untuk mengambil suplemen vitamin B-12.

Selain itu, anda juga digalakkan untuk mengambil sumber makanan yang kaya dengan vitamin B-12
seperti ikan salmon, telur dan juga hati.

#6. Pembedahan boleh ubati tangan kebas

Bagi sesetengah keadaan kekebasan yang teruk, pembedahan perlu dilakukan.

Ini termasuklah keadaan saraf termampat yang
disebabkan oleh Carpal tunnel
, TOS atau sista ganglion.

Jika berterusan, terus berjumpa doktor

Jika rasa kekebasan yang dialami tersebut berlaku dalam jangka masa panjang, segeralah berjumpa dengan doktor.

Selain itu juga, anda perlu berjumpa dengan doktor sekiranya turut alami kekebasan pada kawasan lain tubuh badan anda.

Ini untuk memastikan anda tidak mengalami sebarang komplikasi lain yang lebih serius yang tidak anda ketahui.


Manfaat Senaman Terhadap Kesihatan Pencernaan

Sistem pencernaan yang kuat adalah penting untuk kesihatan anda. Jika makanan tidak dicerna dengan betul, ia boleh membawa kepada beberapa masalah kesihatan. Sebahagiannya termasuk pedih ulu hati, masalah gastrousus, sembelit dan keasidan. Bagi memastikan sistem pencernaan yang sihat, adalah penting untuk mengamalkan gaya hidup sihat. Ini termasuk senaman dan pemakanan yang baik.

1. Meningkatkan aliran darah

Senaman membantu meningkatkan aliran darah ke seluruh tubuh, iaitu peredarannya lebih baik di mana-mana bahagian tubub termasuk sistem pencernaan. Menjaga pergerakan tubuh juga memastikan sistem pencernaan bergerak seperti yang sepatutnya. Dengan rutin senaman yang konsisten, ia membuatkan badan anda lemah dan memastikan fungsi tubuh berjalan lancar.

2. Melegakan stres

Tekanan boleh merosakkan sistem pencernaan anda. Bukan sahaja mengetatkan otot dan mengurangkan penyerapa nutrien ke dalam aliran darah, tetapi ia juha mengeluarkan hormon stres yang boleh menyebabkan kesukaran sistem penghadaman berfungsi.

Senaman yang baik untuk melegakan tekanan adalah yoga, jogging atau kickboxing. Ia juga memberi gangguan sihat daripada masalah perut yang bleh menjadi punca tekanan.

4. Mengawal berat badan

Penambahan berat badan yang berlebihan adalah kesukaran bagi perut anda, melambatkan metabolisme dan menyebabkan pencernaan lebih sukar dan kurang produktif. Senaman membantu mengekalkan berat badan yang ideal dan memelihara bentuk tubuh yang mana memberikan sistem pencernaan anda berhenti daripada bekerja lebih masa.

Mengekalkan berat badan yang sihat adalah baik untuk sistem pencernaan dan juga kesihatan secara amnya. Oleh itu doktor menggalakkan pesakit memasukkan senaman dan diet yang sihat dalam kehidupan mereka.

5. Meningkatkan metabolisme

Senaman kardio seperti jogging atau berbasikal meningkatkan stamina dan kadar metabolisme tubuh. Ini bermakna anda membakar kalori dengan lebih cepat dan memberikan sistem pencernaan lebih banyak tenaga untuk bekerja keras.

Ini hanya beberapa manfaat senaman untuk sistem pencernaan anda. Mulakan dengan menambah 30 minit senaman ringan ke dalam rutin harian anda dan lihat perbezaannya.

Jika anda mengalami masalah dengan senaman berimpak tinggi, anda boleh cuba berjalan atau berenang, yang mana lebih mudah bagi tubuh anda.


Benarkah Bayi Baru Lahir Lebih Ikut Warna Mata Ibunya? Ini Penjelasan TEPAT!

Seperti kebanyakan ibu bapa lain, pasti kita menganggap bayi yang baru dilahirkan isteri adalah anak yang paling comel dan menawan di dunia terutamanya di bahagian mata bayi, pipi dan bibir.

Jika anda tertanya-tanya bagaimanakah keajaiban ciptaan Allah ini terbentuk, teruskan membaca artikel ini untuk mengetahui lebih lanjut tentang pengaruh ibu bapa dan genom manusia pada
rupa paras
 bayi.

Bagaimana genetik membantu?

Bayi akan menerima 23 kromosom daripada
sperma bapa
nya dan 23 kromosom lagi daripada telur ibunya untuk membentuk sejumlah 46 kromosom dalam sel tubuh mereka.

Kromosom daripada telur ibu selalunya membawa jantina perempuan yang menghasilkan kromosom-X, sperma bapa pula sama ada memberikan kromosom X ataupun jantina lelaki yang menghasilkan kromosom-Y.

 Oleh itu, sebenarnya bapalah yang menjadi penentu jantina bayi. Dilaporkan,
terdapat lebih ramai bayi lelaki
 berbanding bayi perempuan dilahirkan setiap tahun.

Kebanyakan pakar menerangkan ini adalah sebagai cara semula jadi untuk mengawal nisbah jantina global disebabkan oleh fakta bahawa lelaki umumnya mempunyai kadar kematian yang lebih tinggi berbanding perempuan apabila mereka membesar.

Seiring dengan pembentukan jantina bayi, personaliti, rupa paras dan kesihatan bayi juga ditentukan secara besar-besaran oleh gen yang terdapat dalam sperma dan telur ibu.

Dengan bilangan gen 60000 hingga 100000 dalam 46 kromosom manusia, terdapat kemungkinan untuk sesebuah pasangan daripada jantina yang berbeza untuk mempunyai sehingga 64 trilion kanak-kanak yang berbeza, menjadikan ia hampir mustahil untuk meramal rupa paras, personaliti dan keadaan kesihatan bayi dalam kandungan.

Apa yang diturunkan oleh ibu bapa pada bayi?

Mata bayi

Terdapat 3 warna mata utama: coklat, biru, dan hijau. Warna mata ditentukan oleh jumlah melanin (pigmen semula jadi untuk rambut, mata dan kulit) yang terdapat dalam iris manusia.

Mata yang berwarna gelap mempunyai jumlah melanin yang besar, sementara mata berwarna biru dan hijau, kuantiti melaninnya adalah rendah.

Sementara warna mata bayi baru lahir sebahagian besarnya ditentukan oleh gabungan alel (kemungkinan bentuk gen ditemui di tempat yang sama pada kromosom) dari apa yang mereka warisi daripada ibu bapa mereka.

Namun, pakar genetik, Barry Starr menyatakan bahawa warna mata boleh berubah dalam tempoh 6 bulan pertama kelahiran bayi. Ini disebabkan oleh cahaya diperlukan untuk pengaktifan sel penghasilan warna.

Oleh sebab alel coklat adalah dominan, jika salah seorang daripada pasangan mempunyai warna mata gelap, bayinya juga besar kemungkinan akan mengikut warna mata gelap.

Rambut bayi

Terdapat 2 jenis melanocytes (sel penghasilan-warna): Eumelanin, yang bertanggungjawab untuk menghasilkan warna rambut gelap dan perang, serta pheomelanin, yang menjadikan warna rambut kuning dan merah.

Ibu bapa yang mempunyai warna rambut yang sama akan mendapat bayi yang juga mewarisi warna rambut seperti itu. Walau bagaimanapun, warna rambut bayi boleh berbeza jika ibu bapa mempunyai keturunan warna rambut lain dan juga mungkin disebabkan gabungan warna rambut dengan yang lain.

Warna rambut kanak-kanak dan
jenis rambut
 juga boleh berubah dari semasa ke semasa terutama apabila kanak-kanak sudah baligh, kerana hormon yang dilepaskan boleh menjadikan rambut mereka semakin gelap, lurus ataupun lebih kerinting.


Kerap Meneran Punca Angin Pasang? Awas Ya, Lelaki & Wanita Boleh Kena!

Apa itu hernia? Persoalan ini sering kali diajukan oleh segelintir masyarakat kita setiap kali berbicara tentangnya. Ini kerana ia lebih dikenali dengan nama tradisionalnya iaitu ‘angin pasang’.

Ramai juga yang percaya ia sejenis penyakit yang boleh berlaku kepada golongan lelaki sahaja. Ya, ia mungkin lebih berisiko kepada lelaki namun wanita juga boleh mengalaminya.

Bersempena Bulan Kesedaran Hernia Kebangsaan yang disambut pada Jun setiap tahun, marilah kita sama-sama memberi lebih perhatian kepada penyakit yang jarang berlaku namun berbahaya ini!

Jika ingin tahu lebih lanjut apa itu hernia, baca ini!

Baca lebih lanjut tentang Sistem Penghadaman
di sini.

Apa itu hernia?

Sebelum pergi dengan lebih mendalam lagi, wajarlah kita belajar serba sedikit mengenai
penyakit angin
 pasang ini.

Apa itu hernia? Hernia atau angin pasang adalah keadaan di mana kandungan pada satu-satu ruang tubuh badan
(biasanya abdomen) membonjol
 keluar daripada kawasan yang biasa ia berada.

Kandungan yang dimaksudkan ini adalah sebahagian daripada usus atau tisu lemak dengan lapisan membran yang seterusnya akan membentuk kantung hernia.

Kesannya, ia akan membonjol keluar dan mengakibatkan rasa sakit terutamanya ketika
penderita batuk
, bersin, membongkok atau mengangkat objek berat.

Hernia mungkin tidak begitu berbahaya. Pun begitu, ia juga tidak akan pulih dengan sendiri dan boleh menjadi punca kepada komplikasi kesihatan yang lain.

Jadi, jangan ambil mudah dengan penyakit angin pasang ini dan segera berjumpa doktor untuk rawatan lanjut.

Sudah tahu apa itu hernia? Jadi, ini pula penerangan tentang jenis angin pasang

Antara jenis hernia yang sering berlaku adalah seperti berikut:

#1. Inguinal hernia

Hampir 75% kes angin pasang yang dilaporkan adalah daripada jenis ini. Ia boleh berlaku di sekitar
bahagian kelangkang
 atau perut serta boleh dikategorikan kepada 2 iaitu:

Angin pasang tidak langsung
 – Boleh berlaku kepada semua lelaki peringkat usia. Ia disebabkan oleh kandungan bonjolan terkeluar melalui jalan yang pernah dilalui oleh testis semasa dalam
peringkat janin
 dahulu. Kebiasaannya, jalan ini akan tertutup sebelum bayi lahir. Jika tidak, ia boleh menyebabkan hernia pada kemudian hari

Angin pasang langsung
 – Boleh berlaku kepada semua golongan peringkat pertengahan usia serta orang tua. Ia disebabkan oleh dinding abdomen yang menjadi semakin lemah seiring dengan peningkatan umur. Kebiasaannya, ia akan berlaku pada kawasan perut dan sangat jarang turun sehingga ke
dalam testis
 namun tidak mustahil terjadi

#2. Femoral hernia

Sebahagian usus atau tisu lemak membonjol keluar dari kawasan asalnya ke kawasan
sekitar paha
.

#3. Umbilical hernia

Sebahagian usus atau tisu lemak membonjol keluar dari kawasan asalnya ke bahagian sekitar pusat.

Apa itu hernia #4. Hiatal hernia

Sebahagian usus
 perut terkeluar dari kawasan asalnya sehingga kaviti dada disebabkan oleh bukaan tidak normal pada diafragma.

#5. Incisional hernia

Bekas luka pembedahan yang terdahulu boleh menyebabkan dinding abdomen berubah dan menjadi lemah. Kesannya, tisu lemak mungkin boleh terkeluar dari tempat yang pernah dibedah.

Dalam pada itu,
hernia juga boleh terjadi
pada mana-mana bahagian yang mempunyai bukaan pada sekitar abdomen.

Puncanya, kerana dinding abdomen lemah akibat pelbagai faktor risiko.

Apa punca sebenar angin pasang?

Kebanyakan orang percaya bahawa hernia adalah disebabkan oleh terlalu banyak meneran terutamanya ketika proses
membuang air
 besar atau kecil.

Ya, ia mungkin merupakan salah satu daripada penyebabnya.

Namun terdapat beberapa lagi faktor risiko lain yang boleh menyumbang kepada peningkatan tekanan pada dinding abdomen sekali gus menyebabkan angin pasang.

Baca juga:

Berikut adalah antara penyebabnya:

Dinding abdomen yang lemah

Obesiti

Kerap batuk

Kerap bersin

Selalu mengangkat objek berat

Penyakit paru-paru kronik

Ada cecair di dalam ruang abdomen

Secara umumnya, kesemua jenis
angin pasang boleh dirawat melalui pembedahan untuk menutup segala bukaan yang boleh menyebabkan kantung hernia terkeluar dari kawasan asalnya
.

Namun, mencegah adalah lebih baik daripada mengubati. Oleh itu, cuba kurangkan segala faktor risiko seperti yang tertera di atas dengan mengamalkan gaya hidup yang lebih sihat.

Wanita pun boleh kena hernia?

Baiklah, sekarang kita sudah tahu apa itu hernia, jenis, punca dan rawatannya. Sekarang, kita beralih pula kepada soal jantina. Benarkah wanita boleh kena angin pasang?

Ya, bukan lelaki sahaja yang boleh mengalaminya, malahan wanita juga!

Ia adalah lebih kurang sama sahaja seperti hernia yang boleh berlaku kepada lelaki. Antara jenis angin pasang yang kerap terjadi
kepada wanita
 termasuklah:

Inguinal hernia (kategori angin pasang langsung)

Femoral hernia

Umbilical hernia

Incisional hernia

Simptomnya juga sama iaitu rasa sakit ketika abdomen menerima tekanan berlebihan. Pun begitu, terdapat penambahan
faktor risiko yang lain iaitu kehamilan
.

Jadi, ternyatalah bahawa kedua-dua jantina berisiko untuk mengalami penyakit angin pasang. Jika kalian mengesyaki mempunyai simptom, segera berjumpa pakar.


Menghidap Masalah Buah Pinggang? Ini 5 Jenis Makanan Patut DIELAKKAN

Apabila anda mempunyai masalah buah pinggang, terdapat banyak perkara yang perlu anda awasi tentang pengambilan makanan terutama diet pesakit buah pinggang.

Artikel di bawah akan memberikan maklumat yang berguna tentang rancangan makanan bagi mereka yang mengalami masalah buah pinggang.

Diet pesakit buah pinggang

Berikut 5 jenis makanan yang perlu dielakkan:

1. Kalori

Berdasarkan tahap kesihatan anda dan tahap penyakit buah pinggang anda, doktor atau pakar kesihatan anda boleh membantu anda dengan rancangan diet tertentu.

Mereka menunjukkan
berapa banyak kalori yang boleh anda makan
 pada setiap hari atau setiap minggu. Sila berpegang kepada pelan tersebut untuk mengelakkan sebarang komplikasi kepada kesihatan anda.

2. Protein dalam diet pesakit buah pinggang

Walaupun protein sangat baik untuk kuku, rambut dan kesihatan, makan terlalu banyak boleh menyebabkan komplikasi.

Bincang dengan pakar pemakanan anda untuk mengetahui jumlah pengambilan protein yang betul.

Makanan rendah protein: sayur-sayuran, buah-buahan, pasta, nasi dan roti.

Makanan tinggi protein: telur, ikan, daging merah dan ayam.

3. Karbohidrat

Pengambilan karbohidrat anda mungkin perlu dihadkan, kerana terdapat
beberapa jenis karbohidrat
 yang mengandungi tahap fosforus atau kalium yang tinggi yang boleh memburukkan lagi keadaan anda.

Jika anda turut mempunyai kencing manis, anda hanya boleh memakan karbohidrat secukupnya sahaja.

Diet pesakit buah pinggang #4. Lemak

Terdapat dua jenis lemak -lemak “baik” dan lemak “jahat”
 .

Lemak sihat atau lemak baik adalah lemak tak tepu. Makanan yang mengandungi lemak baik ialah minyak jagung, minyak zaitun atau minyak kacang.

Lemak tak tepu boleh membantu mengurangkan tahap kolesterol. Dalam keadaan di mana anda perlu menambah berat badan, amalkan diet yang mengandungi lemak tak tepu.

Jika anda sedang berdiet, hadkan pengambilan lemak tak tepu. Sepertimana makanan lain, makan secara sederhana adalah kuncinya kerana terlalu banyak lemak sihat juga boleh mendatangkan masalah.

Sebaliknya,
lemak buruk, atau juga dikenali sebagai lemak tepu
, boleh meningkatkan tahap kolesterol anda dan juga risiko mengalami penyakit jantung.

Makanan yang mengandungi lemak yang tidak baik adalah lemak babi, mentega, lelemak, dan daging, terutamanya yang diproses.

5. Natrium

Natrium  atau garam, adalah mineral yang boleh didapati hampir dalam semua makanan.

Penggunaan garam berlebihan
 akan membuat anda merasa dahaga, dan berpotensi menyebabkan bengkak dan peningkatan tekanan darah.

Akibatnya, buah pinggang anda mungkin perlu bekerja lebih keras untuk mencerna semua garam yang anda makan. Oleh itu, untuk kesihatan buah pinggang dan jantung anda, hadkan jumlah natrium yang anda makan.

Rundingan untuk diet pemakanan bersesuaian

Perlu diingatkan maklumat di atas untuk perancangan diet yang sihat untuk diri sendiri.

Jika anda masih mempunyai sebarang soalan atau bimbang mengenai makanan yang perlu anda elakkan, adalah lebih baik untuk menghubungi doktor, pakar pemakanan atau pakar kesihatan untuk jawapan, nasihat dan bimbingan.


4 Tip Mudah Mengatasi Letih Semasa Berpuasa

Berpuasa bukan bererti anda harus bekerja dengan lemah dan lesu. Jika anda rasa letih ketika berpuasa, adakah anda pernah berfikir bagaimana para atlet bola sepak seperti Mesut Özil, Paul Pogba, Emre Can, Samir Nasri menjalankan ibadah puasa? Beberapa kajian juga menunjukkan bahawa atlet tetap boleh berlatih seperti biasa pada saat berpuasa. Apa yang penting adalah persiapan yang baik, mulai dari niat sampai nutrisi. Untuk anda yang tidak berlari di padang bola sepak, harusnya lebih bersemangat daripada mereka.

Letih ketika berpuasa terjadi hanya dalam 3-4 hari pertama

Menjalankan ibadah puasa di bulan Ramadan tidak boleh dilakukan dengan separuh hati. Selain beribadah, puasa juga memberikan manfaat kesihatan untuk anda, salah satunya adalah puasa diyakini sebagai cara untuk mendetoksifikasi badan dengan baik. Dengan berpuasa, perut yang sebelum ini bekerja secara berterusan boleh berehat.

Letih ketika berpuasa dikatakan hanya terjadi pada fasa awal puasa, iaitu 3-4 hari pertama. Selepas 3-4 hari, badan akan menyesuaikan diri sehingga tak akan lagi rasa letih dan lesu. Tak ada masalah bagi orang yang berpuasa melakukan aktiviti seperti biasa. Sepatutnya tidak terjadi kurang fokus atau tumpuan jika dia sahur dan berbuka puasa dengan tepat dan mengambil makanan yang seimbang.

Jika anda merasa letih ketika berpuasa, mungkin ada yang salah pada pola hidup atau pola makan anda saat berbuka puasa dan sahur.

Cara mengatasi letih dan kurang tenaga semasa berpuasa

Mengubah beberapa tabiat anda di bulan Ramadhan dapat mewujudkan perbezaan besar untuk membuat badan lebih bertenaga. Jangan biarkan rasa letih ketika berpuasa menurunkan produktiviti anda. Ada beberapa cara mudah yang boleh dicuba untuk mengatasi lesu dan kurang tenaga ketika berpuasa.

1. Pastikan anda terhidrasi dengan baik

Dehidrasi saat berpuasa kemungkinan besar menjadi penyebab anda letih. Pastikan pada saat berbuka puasa dan sahur, anda mencukupkan keperluan air anda. Anda boleh cuba pola 2-4-2, dua gelas saat berbuka puasa, empat gelas sepanjang malam, dan dua gelas ketika sahur. Tidak hanya air putih, anda boleh mengambil buah-buahan atau yogurt untuk menambah pengambilan cecair.

Elakkan minuman yang mengandungi kafein sepanjang bulan puasa. Kafein di dalam kopi, minuman bersoda, mahupun teh yang dimakan 3-6 jam sebelum tidur boleh membuatkan anda susah tidur dan berpeluang terjaga di tengah malam. Berhenti mengambil kafein secara beransur-ansur adalah cara terbaik untuk kekal bertenaga sepanjang hari. Anda mungkin akan rasa letih dan sakit kepala apabila tidak mengambil kafein. Keadaan ini hanya bersifat sementara.

2. Perhatikan makanan ketika berbuka puasa dan sahur

Semua makanan memang kelihatan mengenyangkan pada saat berbuka puasa, tetapi tidak semuanya memberikan nutrisi kepada badan. Makanan berasaskan tepung dan yang mengandungi kadar gula yang tinggi boleh membuatkan anda cepat letih. Jadi, cuba elakkan makanan seperti ini. Ambil makanan segar seperti sayur-sayuran dan buah-buahan secara teratur.

Berbanding mengambil makanan dalam jumlah yang besar dalm satu waktu, lebih baik mengambilnya dalam jumlah kecil setiap 3 jam sekali dari waktu berbuka puasa hingga menjelang imsak. Berikut ini adalah beberapa pilihan kudapan yang boleh menghasilkan tenaga untuk bekerja:

Buah potong, misalnya sebuah pisang saiz sederhana mengandungi sekitar 100 kalori dan epal saiz sederhana mengandungi sekitar 80 kalori.

Salad dan telur rebus. Sebiji telur saiz sederhana boleh menghasilkan tenaga sekitar 80 kalori.

Batang coklat hitam tanpa susu mengandungi sekitar 250 kalori dalam setiap 50 gram.

3. Lakukan senaman yang anda suka

Aktiviti normal pun sudah memenatkan, apatah lagi bersenam. Namun percayalah bahawa senaman berkala akan membuat anda lebih bertenaga.

Bahkan untuk sebahagian orang, bersenam mampu meningkatkan kualiti tidur mereka. Dua jam setengah dalam seminggu adalah tempoh yang dianjurkan untuk menjaga kecergasan tubuh.

Namun anda tidak perlu memenuhi tempoh ini serta merta. Mulakan dengan senaman ringan seperti 10 minit sehari berjalan kaki. Agar terus bersemangat, pilihlah senaman dan suasana yang anda suka. Aktiviti tersebut boleh disertai dengan iringan muzik atau dilakukan secara beregu di tempat terbuka.

4. Waktu tidur yang tetap

Cukup rehat adalah kunci untuk terus bertenaga ketika bekerja sepanjang hari. Cuba untuk bangun dan tidur di jam yang sama setiap hari, sehingga tubuh mempunyai jam biologi yang dijadualkan. Buatlah jadual yang sesuai dengan keperluan sahur di bulan Ramadan. Memasang jam loceng boleh membantu anda bangun tepat pada waktunya. Berikut adalah beberapa perkara yang boleh diterapkan agar anda mempunyai waktu rehat yang berkualiti:

Mandi dengan air hangat, membaca buku, atau mendengar muzik tenang sebelum tidur di malam hari dapat membantu anda tidur lebih nyenyak.

Elakkan makan dalam masa 2 jam sebelum waktu tidur. Gas dalam perut yang menghadam makanan mungkin akan membuat anda terjaga.

Nikotin di dalam rokok, alkohol, dan kafein juga membuat anda susah tidur.

Sebaiknya jadikan bilik tidur hanya untuk berehat. Kewujudan komputer dan TV di bilik boleh mengganggu ketenangan.


Makan Sekali Sehari Untuk Kekal Sihat? Betul Ke Ni?

Walaupun manusia telah wujud beribu tahun lamanya, namun topik makan masih lagi kompleks. Jika anda membuka laman sesawang berkenaan dengan topik diet, anda akan jumpa lebih daripada 50,000 unit buku yang membincangkan topik ini.

Namun bagaimanakah caranya untuk kita kekal sihat?
 Ada ura-ura mengatakan bahawa makan sekali pun dah cukup untuk kekal sihat.
 Betul ke?

Ikuti artikel ini untuk penerangan selanjutnya.

Lapar membuatkan anda sihat

Setiap individu mempunyai prinsip tersendiri apabila ia berkaitan dengan gaya pemakanan yang sihat.

Ada yang
berpegang kepada prinsip keseimbangan keluar masuk kalori
, ada yang percaya bahawa fokus sepatutnya diberikan kepada nutrien makro dan ada juga berpendapat bahawa berpuasa adalah cara yang paling berkesan untuk kekal sihat.

Masing-masing mempunyai mekanisme yang tersendiri namun sebahagian besar daripadanya menggunakan proses ketosis sebagai cara untuk mengekalkan kesihatan badan pada tahap yang optimum.

Apakah yang anda bayangkan jika terdengar perkataan kelanjutan usia?

Banyak perumpamaan telah digunakan dalam
menerangkan kelanjutan usia boleh dicapai dengan cara mengurangkan pengambilan kalori harian.

Baca juga:

“Jika diambil mana-mana hidupan di muka bumi ini dan dikurangkan pengambilan kalori oleh mereka sebanyak 30%, mereka akan hidup 30% lebih lama.
Manusia sahaja yang belum pernah diuji oleh saintis berkenaan dengan fakta ini”.

Demikianlah kesimpulan yang dibuat oleh Michio Kaku, salah seorang saintis terkemuka di dalam video yang berjudul “
how to reverse ageing
“.

Namun apakah fakta itu benar?

Menurut kajian yang telah dijalankan oleh Anna Picca pada tahun 2017,
 pengurangan pengambilan kalori harian boleh menyebabkan perubahan pada aktiviti protein, terutamanya
sirtuin
.

Ia boleh mendorong kepada kelanjutan usia hasil daripada impak yang positif ke atas kesihatan metabolik.

Ini bermakna, lapar tidak semestinya membawa impak negatif. Ia boleh menyihatkan tubuh badan!

Diet makan sekali sehari untuk kekal sihat

Jika anda makan sekali sehari, adakah ia berkesan dalam memastikan diri anda kekal sihat dalam jangka masa panjang?

Jawapannya adalah bergantung kepada individu tersebut. Ramai yang berpendapat bahawa makan sekali sehari untuk kekal sihat adalah sangat ekstrem.

Namun buat individu yang lain, ia merupakan alternatif terbaik untuk
mengekalkan berat badan ideal dan dalam masa yang sama, menikmati makanan tanpa had
 pada satu hidangan yang ditetapkan.

Walau bagaimanapun, manfaat ini hanya dilihat pada subjek dengan berat badan normal dan dijalankan pada jangka pendek. Kajian lanjut masih diperlukan untuk membuktikan kaitan antara kedua-duanya.

Pun begitu, ini kebaikan buat mereka yang mengamalkan pelan makan sekali sehari (pelan OMAD):

Penurunan berat badan:
Sangat sukar buat mereka yang mengamalkan pelan OMAD untuk mendapat lebihan keperluan kalori dalam masa sehari memandangkan mereka makan hanya sekali sahaja. Pelan ini mampu mencetuskan ketosis, pembakaran lemak badan untuk digunakan sebagai tenaga justeru memudahkan usaha untuk menurunkan berat badan (Ini hanya berlaku jika mengawal kalori. Mereka yang tidak mengawal kalori hanya dapat mengekalkan berat badan dalam lingkungan 2kg sahaja)

Peningkatan fokus dan produktiviti:
Jika anda sedar, kadang kala selepas makan tengah hari, anda akan berasa lembap. Tanpa makan tengah hari, anda tidak akan merasakan kesan daripada sistem penghadaman anda sedang mencerna makanan

Kebebasan daripada merancang pelan pemakanan:
 Disebabkan anda hanya makan sekali sehari, anda tidak perlu merancang pemakanan anda 3 ke 4 kali sehari.
Diet anda juga tidaklah begitu ketat dan anda boleh mengambil apa sahaja
 yang anda inginkan apabila tiba saat anda menjamu selera

Ia merupakan kaedah yang berkesan untuk melatih disiplin diri

Kini terdapat lebih daripada 50,000 ajaran berkenaan dengan pelan pemakanan berkesan untuk mencapai berat badan ideal.

Namun, pastikan anda memilih cara yang bukan sahaja berkesan, malah sesuai untuk jangka masa panjang.

Hello Health Group

tidak menyediakan nasihat perubatan, diagnosis, atau rawatan.


Bayi Baru Lahir Yang Kurang Berat Badan Dikatakan Berisiko Untuk Mandul - Kajian

Bukan nak takutkan sesiapa. Almaklumlah, zaman semakin canggih, perasaan ingin tahu manusia memuncak-muncak. Maka dengan ilmu dan teknologi yang sedia ada, kajian yang seperti ini boleh dilakukan bagi meningkatkan kualiti hidup manusia. Kajian yang dijalankan oleh Universiti Aarhus, Denmark telah mendapati bahawa bayi lelaki, dengan berat sewaktu lahir kurang daripada 3 kg, berisiko untuk
mandul
 kelak. Nak tahu dengan lebih lanjut. Baca artikel ini.

Perihal bayi kurang berat

Mesti ada sebab kan kenapa bayi anda kurang berat? Kebanyakan bayi yang mempunyai masalah
kurang berat
 rata-ratanya mengalami kelahiran
pramatang
. Menurut Pertubuhan Kesihatan Sedunia (WHO), kelahiran
pramatang
 merupakan fenomena di mana bayi dilahirkan sebelum genap 37 minggu usia
kehamilan
. Kategori bagi kelahiran pramatang boleh dibahagikan kepada 3 iaitu:

Pramatang ekstrem (lahir apabila kandungan berusia 28 minggu atau kurang)

Sangat pramatang (lahir apabila kandungan berusia 28 hingga 32 minggu)

Pramatang lewat (lahir apabila kandungan berusia 32 hingga 37 minggu)

Berikut merupakan faktor risiko yang boleh meningkatkan kebarangkalian untuk anak anda lahir pramatang. Antaranya:

Kelahiran
kembar

Masalah dengan rahim, serviks atau plasenta

Sejarah kelahiran pramatang pada kehamilan sebelumnya

Persenyawaan
in vitro

Tempoh kehamilan kurang daripada 6 bulan

Merokok atau menggunakan dadah/ bahan terlarang

Jangkitan cecair amniotik atau saluran kencing

Keadaan kesihatan kronik seperti
hipertensi
 dan
kencing manis

Masalah berat badan berlebihan dan masalah kurang berat badan

Sejarah keguguran pada kehamilan sebelumnya

Mengalami kecederaan fizikal dan trauma

Peristiwa yang meningkatkan tekanan fizikal, emosi dan mental (kematian orang tersayang atau keganasan rumah tangga).

Masalah berkaitan bayi kurang berat

Kenapa kita risau dengan bayi yang lahir kurang berat ya? Bukan kalau berat terlebih je ke yang berisiko untuk mendapat masalah kesihatan? Seperti jisim berat badan orang dewasa, bayi yang lahir kurang berat badan mempunyai risiko untuk mendapat pelbagai jenis masalah kesihatan. Mereka yang lahir kurang berat kebiasaannya lahir pramatang, maka senarai komplikasi yang bakal dialami oleh mereka sama seperti komplikasi kelahiran pramatang.

Masalah pernafasan

Sistem pernafasan yang tidak matang akan menyebabkan bayi yang dilahirkan mengalami masalah sukar untuk bernafas. Paru-paru manusia mempunyai sejenis protein yang dipanggil sebagai surfaktan (
lung surfactant
). Fungsinya adalah untuk merendahkan tekanan permukaan pada paru-paru bagi membolehkan ia mengembang ketika proses pernafasan. Tanpanya, bayi yang lahir berisiko untuk mengalami sindrom
sesak nafas
 (
respiratory distress syndrome
). Selain itu, bayi yang lahir pramatang juga berisiko untuk mendapat kecacatan pada organ paru-paru atau fenomena berhenti bernafas untuk sementara waktu dipanggil sebagai
apnea
.

Masalah sistem penghadaman

Mereka yang lahir kurang berat mempunyai risiko untuk mengalami
keradangan
 pada organ usus yang dikenali sebagai
necrotizing enterocolitis
(NEC). Perkara ini kebiasaannya disebabkan oleh bakteria yang menyebabkan jangkitan dan
keradangan
 pada dinding usus yang lama-kelamaannya menjadi lemah dan rosak. Fenomena ini lazimnya berlaku kepada anak kelahiran pramatang yang diberi makan dengan makanan lain selain susu ibu. Mereka yang diberikan susu ibu eksklusif mempunyai risiko yang rendah untuk mengalami NEC.

Masalah kawalan kognitif otak

Mereka yang lahir kurang berat berisiko untuk mendapat masalah nyahfungsi kawalan kognitif otak. Ini bermaksud mereka mempunyai masalah berkaitan dengan fleksibiliti otak untuk menzahirkan emosi, mengatur tindakan dan berfikir di luar kotak. Bagi bayi pramatang pula, semakin awal mereka lahir, semakin tinggi kebarangkalian mereka untuk mendapat pendarahan di dalam otak. Ini boleh menyebabkan kecederaan otak kekal.

Sindrom bayi mati mengejut (SIDS)

Bayi yang berusia kurang daripada 1 tahun yang kelihatan sihat boleh mati secara mengejut tanpa sebab yang jelas. Masalah ini dikenali sebagai sindrom bayi mati mengejut (SIDS) atau kematian di dalam buaian (
crib death
). Walaupun ahli akademik tidak menjumpai punca sebenar kepada kematian tersebut, secara teorinya, ia berkemungkinan disebabkan oleh kecacatan pada bahagian otak yang mengawal keupayaan untuk bernafas dan rangsangan sewaktu tidur. Bayi pramatang dan bayi lahir kurang berat mempunyai risiko tinggi untuk mengalami SIDS.

Bayi lelaki kurang berat berisiko untuk mandul?

Kajian yang dijalankan di Universiti Aarhus di Denmark telah menunjukkan bahawa bayi lelaki yang lahir dengan berat kurang daripada 3 kg (6 paun 9 oz) berisiko untuk mendapat
masalah ketidaksuburan
 kelak. Kajian tersebut melibatkan pemeriksaan rekod kesihatan 10,936 subjek lelaki dan wanita yang lahir di antara tahun 1984 hingga 1987.

Setelah faktor-faktor lain termasuk status sosioekonomi dan jisim berat badan sebelum kehamilan ibu telah dikawal, dapatan kajian tersebut menunjukkan bahawa bayi lelaki yang lahir kurang berat badan mempunyai 55% kebarangkalian untuk mandul. Masalah ketidaksuburan tersebut diukur pada rekod rawatan kesuburan yang berlaku semasa individu tersebut berusia 18 tahun ke atas sehingga awal 30-an.

Sebahagian daripada jumlah subjek tersebut lahir dengan kecacatan genital. Apabila mereka tidak dikira dalam pengiraan statistik tersebut, kebarangkalian untuk mandul turun daripada nilai 55% kepada 37%. Mekanisme ketidaksuburan ini masih lagi tidak diketahui namun secara amnya, bukan semua lelaki dengan masalah berat kelahiran yang rendah mempunyai masalah ketidaksuburan.

Ms Thorsted yang merupakan salah seorang daripada pengkaji daripada Universiti tersebut memberitahu bahawa dapatan kajian ini berkemungkinan disebabkan oleh kesan daripada masalah kriptorkidisme (testis tidak turun ke dalam kantung) dan hipospadia (bukaan salur kencing tidak berasa di hujung penis).

Persekitaran tidak optimum ketika kehamilan yang boleh dipengaruhi oleh kesihatan dan gaya hidup wanita mengandung mungkin menyebabkan kecacatan pada pengeluaran sperma dan kecacatan pada organ reproduktif. Berbanding dengan lelaki, dapatan daripada kajian tersebut terhadap subjek wanita tidak menunjukkan sebarang kaitan ketidaksuburan dengan berat kelahiran rendah.

Konklusi

Kajian tersebut menunjukkan terdapat kaitan di antara bayi kurang berat, lahir dengan kemandulan. Namun, apabila dibuang data mereka yang mengalami kecacatan genital, risikonya tidak mencapai nilai signifikan dari sudut statistik. Terdapat beberapa limitasi yang telah dikenal pasti dalam kajian ini dan kebanyakannya berkaitan dengan protokol kajian tersebut. Sebagai contoh, definisi yang digunakan untuk meletakkan seseorang itu sebagai tidak subur adalah berbeza daripada definisi yang kebiasaannya digunakan.

Justeru, kajian lain perlu dilakukan bagi meneliti kesahihan kajian tersebut di samping mengenal pasti mekanisme terhadap masalah ketidaksuburan tersebut.


Tips Mengurangkan Tekanan di Tempat Kerja

Bekerja setiap hari tanpa wujudnya semangat positif untuk bekerja memungkinkan seseorang individu mempunyai pelbagai tekanan. Berasa bosan mengulangi skop kerja yang sama, tiada semangat untuk bekerja dan tekanan untuk memenuhi Petunjuk Prestasi Utama (KPI) adalah antara perkara biasa yang dialami oleh seseorang individu di tempat kerja. Perkara-perkara ini memungkinkan seseorang untuk mengalami masalah tekanan mental yang lebih serius jika tidak ditangani dengan sebaiknya di peringkat awal. Banyak perkara-perkara mudah yang boleh dilakukan oleh anda untuk mewujudkan suasana bekerja yang lebih ceria dan tenang sekaligus mengurangkan masalah yang dialami.

1. Tips mengurangkan tekanan 1: Bercakap dengan individu lain

Ya, bercakap atau berbual dengan individu lain seperti rakan sekerja atau ahli keluarga mampu mengurangkan tekanan. Dengan cara ini, anda tidak akan berasa berseorangan dan dalam masa yang sama, anda boleh bertanya pendapat orang lain untuk menyelesaikan masalah dan membantu anda mengurangkan sebarang keraguan atau kebimbangan dalam minda. Bercakap atau berbual tidak akan menghilangkan kesemua masalah anda, tetapi membuatkan anda lebih mudah untuk mengatasi masalah kesihatan mental seperti kegelisahan dan tekanan perasaan.

2. Tips mengurangkan tekanan 2: Bersukan atau bersenam

Bersukan
 atau bersenam tentunya membuatkan kesihatan fizikal anda lebih baik, tetapi ia juga memberi kesan positif terhadap kesihatan mental. Malah berfikir untuk bersenam merupakan satu petanda bahawa mental anda bersedia untuk bergerak ke arah cara hidup yang lebih baik. Individu yang bersenam akan berasa bertenaga sepanjang hari dan mempunyai tidur yang berkualiti selain berfikiran positif terhadap diri mereka sendiri dan berasa lebih tenang. Kajian menunjukkan bahawa senaman mampu merawat tekanan dengan kesan yang sama jika menggunakan ubatan antidepresi tanpa kesan sampingan. Kajian juga menyatakan, dengan mengekalkan jadual aktiviti senaman, ia mampu mengelakkan tekanan daripada berulang. Bersenam dengan kerap mampu meningkatkan jumlah bahagian tertentu otak, sebahagiannya melalui bekalan darah yang lebih baik yang meningkatkan kesihatan
saraf
 dengan meningkatkan penyerapan oksigen dan nutrien.

3. Tips mengurangkan tekanan 3: Buat sesuatu kebaikan

Ia nampak mudah, tetapi ramai yang tidak melakukannya. Anda tidak perlu memiliki wang ringgit yang banyak semata-mata untuk membuat kebaikan. Senyum kepada semua rakan-rakan, menyapa petugas keselamatan dengan ucapan “Selamat Pagi’ adalah antara contoh yang mampu mewujudkan mood positif dalam diri anda khususnya dan masyarakat sekeliling secara am. Tingkahlaku seperti ini mewujudkan ketenangan dalam diri anda sekaligus mewujudkan ketenangan minda daripada memikirkan perkara-perkara yang boleh menjejaskan produktiviti di tempat kerja.

4. Tips mengurangkan tekanan 4: Psikoterapi secara
online

Tidak ramai individu yang mampu dan berani untuk berjumpa dengan ahli psikologi atau kaunselor bagi mendapatkan rawatan yang sepatutnya terhadap masalah yang dialami. Stigma dan pandangan negatif individu lain yang dikhuatiri boleh menjejaskan nama baik seseorang mendorong seseorang untuk memendam masalah dan tekanan yang dialami. Sekiranya anda adalah salah seorang yang mungkin mempertimbangkan untuk mendapatkan rawatan atau nasihat secara profesional tanpa perlu bersemuka, anda boleh mencuba untuk mendapatkan khidmat psikoterapi secara online melalui pelbagai laman web atau aplikasi yang tersedia. Laman web seperti
Talkspace.com
 mempunyai ahli-ahli terapi yang berdaftar yang mampu membantu anda untuk mendapatkan sokongan tanpa perlu risau akan pandangan individu lain terhadap anda.